
POLIS ROBERT VOS 
TRATA MANERA 
CRIMINAL PERO TA LIBER 


VWI TA RESPETA 
DECISION DI CORTE RIBA 
TRAHADONAN DI WEB 


MINISTERIO PUBLICO 
MUSTRANDO UN PODER 
HUDICIAL PELIGROSO 


POLIS TIN DEBE DI 3.9 MIYON 
PERO E NO MAG DI TRAHA 


CONFERENCIA DI REFORMA 2023 BASE DI 
TRABOU DI LANDSPAKKET Y VISION PROPIO 


PROME MINISTER 
TA PONE ENFASIS RIBA 
TRABOU DI TEAM LOCAL 
DURANTE E TRES AÑA AKI 

U 
n caso cu pa hopi luna a hala atencion di henter comunidad 
principalmente den seno periodistico y tambe Cuerpo di Po- 
lis, a ser trata ayera mainta caminda un magistrado di Corsou a 
keda encarga pa atende cu e caso cu Ministerio Publico a dicidi di 
presenta contra di e oficial di Polis, Robert Vos. 


E polis aki a keda deteni for di 22 di Maart di e aña aki y ayera cu 
e caso a wordo trata, Vos a completa un total di 8 luna y 16 dia 
deteni na KIA durante di henter e investigacion. 
  Ministerio Publico a acusa e agente policial di ta culpabel na 
a malversa portofon y charger di esakinan, tambe a sospecha 
e acusado di a horta portofon y charger, cu el a viola regla di 
secresia di trabou, esta di cuerpo di polis y cu tambe el a haci mal 
uzo di su funcion como miembro di Cuerpo di Polis. 


E acusacion mas serio ta caminda Ministerio Publico a acusa 
Robert Vos di ta miembro di un organisacion criminal caminda cu 
claramente por deduci aki, cu fiscalnan a considera e medionan 
di comunicacion cu a busca servicio di e polis, cu nan tambe ta 
organisacionnan criminal. 


Tur esaki Ministerio Publico a argumenta ayera mainta na Hues 
den Prome Instancia, caminda Fiscal a considera cu tin prue- 
banan solido pa sostene e acusacionnan aki y cu lo a hustifica e 
hecho cu a pone e ciudadano aki, tras di tralie pa mas di 250 dia, 
insistiendo cu el a comete un crimen serio. 


Hasta Fiscal a mustra kendenan ta e miembronan di prensa kend- 
enan lo a ricibi cooperacion for di e acusado Vos, mientras cu tur 
loke e medionan aki a ricibi, ta informacion di cualkier suceso 
manera accidente di auto, bringamento, casonan di maltrato, 
casonan di violacion of asesinato, pues informacionnan cu a lo 
largo no por ser considera como “secresia” di trabou. 
Ningun momento ayera mainta, Fiscal por a mustra con e ayudo 
aki brinda na prensa, a pone trabou di polis na peliger of cu el a 
stroba un of otro funcionamento di polisnan of a daña un of otro 
caso. 


Pa añanan largo prensa ta trahando y cooperando di polis 
caminda na cantidad di ocasion a yega di duna informacion na 
autoridadnan policial cu a conduci na soluciona varios caso y pa 
tal motibo no por mira hustificacion den e hecho cu a pone e 
oficial aki pa 261 dia den prizon di e forma cu a haci esaki. 
Cu Ministerio Publico a haci un monster di un pieu a keda confirma 
cu despues di intervencion di Fiscal y tambe di abogado de Souza, 
Hues aparentemente no a mira mucho cuestion cu a rekeri mas di 
su atencion y a dicidi cu e ta suspende e caso pa analisa esaki y 
pa 1.45 di merdia, a manda yama tur hende pa duna su veredicto. 


Ministerio Publico pa medio di su Fiscal a exigi Hues pa impone 
un castigo di 36 luna, pues tres aña contra di e acusado Vos di 


cual 8 luna lo ta condiciona cu tempo di prueba di tres aña y na 
mes momento a pidi pa pone cu e polis pa un periodo di cinco 
aña, e no mag di eherce ningun caso den Cuerpo Policial. 


Hues a tuma 45 minuut pa keda cla cu su decision y su decision 
a mustra cu e ta haya cu ta no a keda legalmente proba cu polis 
Robert Vos lo ta pertenece na un organisacion criminal y a bari 
e acusacion aki for di mesa pero cu si e ta culpabel na e otro 
acusacionnan presenta. 
Hues a impone un castigo di 16 luna di prizon di cual 8 luna ta 
condicional, esta cu e tin cu sinta solamente 8 luna, loke ya caba 
el a sinta den detencion preventivo, loke ta haci cu Vos ayera 
tardi mes por a bay su cas cerca su famia y na mes momento 
Hues a dicidi cu Vos no por funciona como oficial di polis pa un 
periodo di 3 aña  


Polis Robert Vos trata manera criminal pero ta liber 


V 
WI (Vereniging van Werknemers meet een Individuele 
Arbeidsovereenkomst) di WEB den un declaracion duna 
ta bisa di a tuma nota di e decision di corte den e apelacion 
cu a wordo entama contra di e recorte salarial cu a wordo im- 
plementa unilateralmente durante pandemia. 


A pesar di e hecho cu VWI tin su mesun opinion encuanto 
legalidad di esaki, VWI respetando nos sistema hudicial lo sa 
di acepta y biba cu e decision di Corte. 


VWI lo sigui defende derechonan di su miembronan cu e 
mesun fervor awor y den futuro y ta spera cu e decision di 
Corte lo no wordo mal uza den futuro pa introduci otro medi- 
danan unilateralmente. 


VWI ta respeta 
decision di corte riba 
trahadonan di WEB 

A 
yera mainta un biaha mas a keda demostra cu Ministerio 
Publico ta kere cu pa motibo cu su funcionamento ta pa 
percura pa tur asunto ilegal y criminal, wordo atendi, coregi 
y castiga, ta dun’e cierto poder legalmente pa actua ora cu 
tin mester. 


AWEMainta tin cu mustra cu ayera mainta un biaha mas e 
departamento aki a demostra cu e ta abusando di su poder 
legal den e caso di miembro di KPA, Robert Vos kende tin 
261 dia den prizon, caminda e acusacion principal contra 
di su persona, tabata cu e ta pertenece na un “organisacion 
criminal.” 


Durante henter e tratamento di e caso, e argumento cu Fiscal 
a trece dilanti, NINGUN momento por a señala kico e organ- 
isacion criminal aki ta, kende ta forma parti di dje ya cu si 
ta papia di un organisacion criminal, e no por ta consisti di 
solamente di Vos. 
Aki por conclui cu Fiscal ta considera e miembronan di 
prensa menciona den e caso aki, cuater pa cinco miembro di 
medionan di comunicacion, nomber a wordo menciona pero 
ningun, echt ningun a ser cita pa bin dilanti den e caso aki 
contra di polis Vos. 


Kisas e generacion nobo aki di Ministerio Publico, no ta 
na altura di historia periodistico aki na Aruba, pero pa 
hopi decada caba, medionan di comunicacion ta busca pa 
haya informacion policial mas rapido posibel pa asina nan 
presenta e noticia prome cu tur otro. 
Den pasado tabata papia riba e asina yama “scanner” cu 
cualkier ciudadano cu cumpra un scanner na cualkier negoshi 
cu ta bende aparatonan asina, por busca e frecuencia y por 
scucha tur accion di polis cu por tin. 


Despues polis a bay over na cambia e sistema y e ora ya no 
por a scucha nan directamente y asina loke pa hopi aña ta 
asina pero loke Ministerio Publico ta lubida, cu den e era 
moderno aki di tecnologia, tin miles di sistema caminda por 
“hook on” riba cualkier sistema di comunicacion. 
Ayera durante tratamento di e caso, abogado di Vos a haci 
un observacion cu ta practicamente confirma e abuso di 
poder di Ministerio Publico ora cu el a bisa: “E meta di e 
grupo aki tabata haya informacion y nada criminal,” pues 
pa añanan largo prensa local ta busca tur forma pa yega na 
noticia prome cu rivalnan y e scuchamento di radio di polis, 
lo continua den futuro ya cu tin tecnologia moderno pa por 
logra esaki. 


Al contrario tin cu mustra aki cu hasta Ministerio Publico, si 


ta acusa polis Vos di a viola secreto di trabou dor di facilita 
informacion na medionan di comunicacion, tin cu cues- 
tiona e hecho cu Ministerio Publico si ta viola privacidad di 
ciudadanonan durante di un investigacion instalando apara- 
tonan pa scucha loke ta ser papia den cas- y negoshinan, 
tur esaki den nomber di husticia pa haya informacion. 


Esey tambe por ser considera un violacion di privacidad di 
un ciudadano cu na e momentonan ey ainda no a wordo 
acusa oficialmente ya cu aparentemente e acusacion oficial 
ta depende di kico nan scucha scondi loke e sospechosonan 
ta papia den nan cas. 


Ta un berguensa di marca mayor pa scucha Fiscal bisa cu a 
logra haya 9572 informacion di polis cu a wordo manda pa 
un medio di comunicacion pero ningun caminda a cita un 
solo miembro di prensa y riba dje ningun momento Fiscal 
por a mustra Hues unda sikiera un di e 9572 informacion 
aki, lo a stroba of daña un solo caso den investigacion di 
polis den un of otro caso. 
Mencionando e cifra aki Fiscal a mustra di kier a impresiona 
Hues pero realidad ta cu ta un cifra cu nunca a stroba trabou 
policial pero tambe tin cu cuestiona e hecho cu Ministerio 
Publico a descubri cu polis Vos lo tin un debe di 3.9 miyon 
pero no por a demostra cu e debe aki e tabata paga cu placa 
di medionan di comunicacion. 


Awor e mesun Fiscal aki a pidi Hues pa impone un castigo 
di 5 aña caminda Vos no por eherce un funcion den Cuerpo 
Policial mustrando un biaha mas con controversial su forma 
di procede tabata den e caso aki. 


Ministerio Publico mustrando un poder hudicial peligroso 


Polis tin debe di 3.9 miyon pero e no mag di traha 

D 
iabierna mainta, 8 di December, a tuma luga na edificio di FU- 
TURA e Conferencia di Reforma 2023 na unda tawata tin pre- 
sentacionnan di DF/CAD y DRH. Aruba ta organisa e conferencia 
di Reforma a base di trabou di landspakket y vision propio. 


Prome Minister Evelyn Wever-Croes tawata presente pa duna 
apertura den un discurso na e conferencia y ta pone enfasis 
riba trabou di team local durante e tres aña aki. Señor Derrick 
Werleman, señor Roland Pang, señora Gabrielle Croes y señora 
Yvon Veurman a duna presentacionnan elaborando riba e tema 
financiero di Pais Aruba. Señora Indra Zaandam a duna un 
Kick-off TWO-AUA. 


E meta principal di e conferencia aki ta pa para keto na dos 
reforma grandi cu ta tumando luga dentro di columna finan- 
ciero di Pais Aruba y di e maneho di recurso humano. Un otro 
meta tambe ta pa crea un espacio di colaboracion y intercambio 
pa un grupo di persona cu durante casi 3 aña a traha duro y 
hunto den forma constructivo pa asina yuda Pais Aruba sali for 
di e pandemia di COVID-19. No solamente for di e perspectiva di 
salubridad publico pero tambe den cuadro di relacion dentro di 
reino. “Cumpli cu nos palabracionnan ta y tabata un punto esen- 
cial”, Prome Minister a enfatisa durante su discurso di apertura. 


Prome Minister a elogia e team local cu desde inicio di e trayecto 
aki te cu awor a traha duro cu determinacion pa tur ta e trabounan 
cu a wordo realisa expresando cu e ta orguyoso di e balor y 
calidad di cada persona envolvi den e trayecto aki durante e tres 
aña cu a pasa. 


“Principalmente por bisa cu e punto di enfoke di e conferencia ta 
pa wak con por colabora cu otro. Esaki tanto dentro di e land- 
spakket como tambe a base di Aruba su mesun vision nacional. 
Evidente ta cu pa nos por crea un pais resiliente, ta importante 
pa reforma. Esaki no ta un tema facil pasobra reforma kiermen 
cambia y cambio. Sinembargo papiando cu boso y ricibiendo boso 
evaluacion por mira cu tin consensus riba e hecho cu algun cos 
mester cambia pa nos por bay dilanti. Esaki ta algo positivo. 


Pa mi, un punto esencial ta cu cambio solamente por tuma luga 
ora bo mes kier cambia. Es decir e tema ‘ownership’ y ‘balor 
propio’ ta esencial. Ta mi deseo pa nos por cuminsa opera mas 
aun for di e perspectiva aki. Nos por, kisas no tur ora a haci esaki, 
pero nos por. 
P’esey mi ta hopi contento cu awe nos lo ricibi dos presentacion di 
DF/CAD y DRH pa asina despues hunto identifica kico ta puntonan 


di colaboracion. 


Nos sa cu den practica tin biaha bou di presion di diferente dead- 
line y hasta tarea cu por competi cu otro, esaki no tur ora ta facil. 
Y na mesun momento ta hustamente e colaboracion aki ta e forsa 
di nos pais. 


Durante e dianan aki mi a reflexiona hopi riba con a trayecto cu nos 
ta den a cuminsa. Waw! Mane nan ta bisa na Ingles we have come 
a long way desde 13 di november 2020 para na Den Haag. Nos tin 
un potret riba facebook cu a captura hustamente e momento cu 
nos a ser reconoci cu TWO-NED. It was overwhelming, pero nos a 
keda cu fe. Manera nos semper ta haci na Aruba. Cu e fe aki nos 
a yama tur nos trupa, bosonan, dilanti y a pone man na obra. Y 
wak nos awe. Cos ta perfecto? No pero, waw, cuanto uitvoeringsa- 
genda, cuanto uitvoeringsrapportage, plannen van aanpak boso 
no a draai caba? Cuanto biaha boso no a wordo yama pa yega na 
un deadline y a logra esaki? 


Mi a bisa esaki un par di biaha y lo mi bolbe bisa atrobe. Boso trabou 
ta importante y mi ta orguyoso di balor y calidad di nos hendenan. 
Awe tardi despues di e presentacion, despues di breakout, boso lo 
reflexiona riba e trayecto aki. Mi kier invita boso pa comparti boso 
reflexion cu nos; Kico nos a logra, kico bo a siña di bo mes, y cu 
ken bo a traha bon? Mi reflexion ta cu mi ta orguyoso di nos pais 
y ta orguyoso di boso”, Prome Minister a bisa durante su discurso 
den e Conferencia di Reforma 2023. 


Conferencia di Reforma 2023 base di trabou di landspakket y vision propio 


Prome minister ta pone enfasis riba trabou 
di team local durante e tres aña aki 

D 
ia 5 di December Joselin Croes a cuminsa cu su trabao 
como director di Arubahuis. Na su yegada el a keda sa- 
luda door di e PR di Arubahuis Sidney Kock y demas person- 
al di Arubahuis. E tabata un momento ameno entre e team 
di Arubahuis y e director nobo. 


Joselin Croes a keda apunta como director door di un 
comission di Gobierno cu a guia e proceso di solicitud pa un 
director nobo pa Arubahuis. 


Joselin Croes prome cu e funcion di director di Arubahuis, 
tabata Minister Plenipotenciario pa Aruba na Washington 
DC. Durante di e periodo na Washington Joselin a dedica 
su mes na promocion y pa crea oportunidad pa Aruba y 
Arubianonan cu partnernan na Merca. Esaki cu un enfoke 
particular riba e tereno di relacion economico y diplomatico, 
desaroyonan sostenibel, innovacion, educacion y cultura. 


Prome cu Joselin a asumi e funcion di Minister Plenipotenciario 
na Washington el a traha como Chief of Staff na e Ministerio 
di Husticia, Siguridad y Integracion. Entre 2010 te 2017 
Joselin a traha como abogado na Aruba. Prome cu abogacia 
Joselin tabata director di Benta y Mercadeo pa Lotto pa 
Deporte. 


Na 2021 Joselin a logra su Master den Environmental 
Management na Universidad di Maryland Global Campus 
y tambe un Master den Ley na Universidad di Aruba. Na 
Intercollege na Den Haag Joselin a logra su Bachelor den 
International Business Management and Public Relations. 


Potretnan cortesia di Arubahuis 


Joselin Croes a cuminsa cu su 
trabao como director di Arubahuis 

D 
iahuebs, The Game Awards 2023 a bira un celebracion 
grandi di e miho creacionnan di wega, cu a captiva publi- 
co rond mundo cu su variedad di trailer, anuncio y, natural- 
mente, e premionan anticipante. Bou di e guia carismatico 
di e anfitrion Geoff Keighley, e evento a transforma e Mi- 
crosoft Theatre den un reino virtual deslumbrante, yamando 
gamernan di tur parti di e comunidad di weganan bon bini. 


E trofeo mas prominente di e anochi a bay pa Larian Studios 
su Baldur’s Gate 3, aclama pa e criticanan, cementando 
su posicion como e pinnacle di excelencia di wega. Cu seis 
premio, entre nan e wega di aña, e miho relato y e miho RPG, 
Baldur’s Gate 3 a demostra su dominio di hinca su hunga- 
donan den un mundo di fantasia. 


Den un persecucion cercano, Alan Wake 2 for di Epic Games 
y Remedy Entertainment a surgi como un contendiente 
formidabel, ganando tres premio, incluyendo Best Action/ 
Adventure Game y Best Music/Sound Design. E historia di 
Alan Wake 2 cu ta contene hopi suspenso y e atmosfera 
inolvidabel cu e ta brinda a captiva e publico y a duna e 
pelicula e reconocemento cu e merece. 


Forza Motorsport, e wega di careda hopi anticipa di Xbox 
Game Studios, a gana e premio di Best Racing Game y tambe 
Best Innovation In Accessibility. Su grafico impresionante y 
e manera di hunga excitante a pone un punto di referencia 
nobo pa e genero di careda, lagando un impresion duradero. 


Nintendo, semper e innovador den wega, a gana tres premio, 
incluyendo pa The Legend of Zelda: Tears of the Kingdom, 
Super Mario Bros. Wonder, y Pikmin 4. E titulonan aki, cada 
un testimonio di Nintendo su creatividad y compromiso pa 
calidad, ta sigui encanta y inspira gamernan rond mundo. 


Capcom, un forsa cu mester wordo considera den e indu- 
stria di wega, a sali cu dos premio, mustrando su exper- 
encia den creacion di experencia excitante. Resident Evil 


4, un wega innovativo di survival horror, a ricibi e premio 
di Best Remake, mientras Monster Hunter Rise: Sunbreak 
a demostra e abilidad di e studio pa expande y mehora su 
franchisingnan popular. 


Square Enix, renombra pa su storianan captivo y mundonan 
inmersivo, tambe a gana dos premio. Final Fantasy XVI a ricibi 
e premio di Best Score and Music y tambe Most Anticipated 
Game, mientras Alan Wake 2 a ricibi e premio pa Best Art 
Direction, Best Narrative y tambe Best Game Direction. 


Apart di e premionan, The Game Awards 2023 tabata un 
espectaculo di presentacionnan musical y aparicionnan 
sorpresa di celebridad. E publico tabata cautiva pa e banda 
Old Gods of Asgard ora nan a duna un presentacion bibo 
di nan cantica “Harald of Darkness”. Timothée Chalamet, 
Christopher Judge, y Matthew McConaughey a adorna e 
escenario cu nan presencia, agregando un tiki di poder di 
strea na e evento. 


E Game Awards 2023 a sirbi como un testimonio di e poder 
di wega pa transporta hungadonan na mundo nobo, evoca 
emocionnan, y promove conexionnan. E tabata un anochi di 
celebracion, innovacion y brillantez di wega, cu a recorda 
nos cu e futuro di wega ta briyante y yen di posibilidadnan 
sin fin. 


The Game Awards 2023: 


Un anochi di briyante pa gaming 

E 
trailer hopi anticipa pa e Grand Theft Auto 6 (GTA 6) a 
wordo lansa mas tempran cu ta spera e siman aki pa 
motibo di un filtracion riba X cu a obliga Rockstar pa lansa 


e trailer oficial riba tur nan plataforma social oranan prome 
cu e mester a wordo haci publico. Naturalmente e ta causa 
un ola di excitacion y controversia entre hungadonan rond 
mundo. Mientras cu mayoria di fanaticonan a ricibi e revel- 
acion inesperado tempran cu brasa habri, algun a expresa 
decepcion cu e anuncio oficial no a wordo haci durante The 
Game Awards, unda hopi a anticipa su revelacion. 


E trailer, cu a presenta imagen impresionante di un paisa- 
mento urbano y un bista di e protagonistanan, a ricibi elogio 
amplio pa su calidad cinematografico y potencia pa redefini 
e genero di wega di mundo habri. Sinembargo, e tambe a 
sparke algun controversia, cu un grupo chikito pero vocal di 
critico cuestionando e wega su ambiente, caracteristica, y 
potencial falta di innovacion compara cu titulo di GTA ante- 
rior. 


A pesar di e criticanan aki, e trailer cu a sali a lanta un ola di 
anticipacion pa GTA 6, solidificando ainda mas su posicion 
como un di e weganan di video mas anticipa di tur tempo. 
Mientras cu e lansamento tempran por a causa algun reac- 
cion, e tambe a demostra e popularidad inmenso di e wega y 
e entusiasmo rond di su eventual lansamento na 2025. 


GTA 6 Su Trailer A Sali Poco Mas 
Trempan Cu Algun Controversia Su Tras 

A 
descubri den un cas di Gragnano, cerca 
di Napoli (Italia) un cuadra perdi pa hopi 
tempo di e famoso artista di siglo XI Sandro 
Botticelli. Autoridad Italiano ta calcula cu e 
obra, cu ta representa Birgen Maria y e mucha 
Cristo, tin un balor di por lo menos shen mi- 
yon euro (109 miyon dollar). Botticelli, famo- 
so pa su obranan maestra como “E nacemen- 
to di Venus” y “Primavera”, a crea e cuadra aki 
riba canvas y palo di 58x80 centimeter (23x21 
duim) pa Iglesia Catolico Romano na 1470. 


Lo a colga e cuadra originalmente den un 
iglesia di Santa Maria la Carita desde principio 
di siglo XX, pero a bay na un famia local yama 
Somma pa su custodia despues cu un temblor 
a daña e iglesia na 1982. E famia a conserva e 
obra di arte den cuadro di e decreto oficial cu a 
confia nan, sin cu tabatin ningun investigacion 
penal den nan contra. 


Autoridad local a controla e cuadra den e 
decada di 1980 pero a stop di hacie na 1990, 
pa cual a inclui den e inventario di e obranan 
desapareci di e Ministerio di Cultura. Zomer 
ultimo, a debolbe e cuadra na famia Somma, 
cu a expone den nan cas durante varios aña. 


Comandante Massimiliano Croce a splica cu 


Ta balora na 109 miyon dollar 


A haya obra maestra di Botticelli desapareci den zuid di Italia 


polis hunto cu e alcalde di e localidad a intermedia p’e famia Somma por 
a recupera e cuadra. A pesar pa ta e propietarionan legitimo di e obra, e 
famia a accidente pa conserv’e den un museo. 


E cuadra, cu ta representa la Birgen Maria cu un cabey geel cubri pa un 
lenso, sosteniendo Niño Hesus, ta rekeri un restauracion profundo debi 
n’e falta di pintura y e rascanan cu probablemente a produci durante e 
temblor di e añanan ochenta y e trasladonan despues di e cas. E obra 
maestra, un di e ultimonan di e maestro, lo ta exponi den un di e museonan 
nacional di Napoli despues di su restauracion, un proceso cu ta spera cu 
lo dura por lo menos un aña. 


E descubrimento a devela un tesoro lubida y a pone di manifiesto e neces- 
idad pa sigui vigila y conserva e bienes cultural di importancia historico. E 
restauracion di e cuadra y su eventual exposicion publico lo ofrece e fanat- 
iconan di arte y e historiadonan un vision peculiar di e ultimo creacionnan 
di e emblematico artista renacentista. 


Diasabra, 9 December 2023 
INTERNACIONAL 
10 
AWEMainta 


U 
n importante proyecto di waf den awa hundo na Chancay (Peru), fi- 
nancia den gran parti pa China, a lanta tanto entusiasmo como duda. 
Cu un prijs di 3600 miyon dollar, e megawaf, propiedad principalmente di 
e empresa estatal Chines Cosco, kier transforma e economia local y re- 
gional, estableciendo e presencia economico di China den Latino America. 


Mientras cu e autoridadnan Chines y Peruano ta propaga e potencial di e 
proyecto pa impulsa e economia y remodela e rutanan maritimo mundial, 
e habitantenan di Chancay un pueblo peskero di por lo menos 60 mil habi- 
tante, ta expresa nan preocupacion pa represalia economico, medioambi- 


Inversion Chines di 3600 miyon dollar den 
megawaf di Peru ta lanta inkietud geopolitico 


ental y social. Hopi ta sinti nan mes exclui di e 
proceso pa tuma decision, loke ta trece duda 
riba e transparencia y participacion local. 


Aparentemente e funcionarionan Mericano 
a transmiti na Peru nan preocupacion p’e 
posibel implicacion p’e siguridad nacional di e 
importante inversion China den e waf. Memey 
di e creciente tensionnan entre Merca y China, 
Chancay a converti den un punto central di e 
panorama geopolitico. MIriam Arce, lider di e 
comunidad di Chancay, tin miedo di e desa- 
paricion di e barconan peskero tradicional, 
substitui p’e enorme cargeronan, mientras 
cu Merca y China ta competi den e region. 


E waf di Chancay, cu ta forma parti di e 
iniciativa Chines di infrastructura Belt and 
road, kier mehora e competividad comer- 
cial di Peru reduciendo e tempo di envio pa 
Asia. E proyecto, financia principalmente 
pa Cosco, ta premira probecha e automati- 
sacion y tecnologia digital pa logra opera- 
cion eficiente. Sinembargo n’e residentenan 
di Chancay ta preocupa nan e impacto di 
e desaroyo di e waf den e saliñanan local. 


E minister di Comercio di Peru, Juan Carlos 
Mathews, ta considera cu e waf lo cambia e 
reglanan di wega, lo reduci e tempo di trans- 
porte di Sur America pa Asia y lo beneficia 
no solamente Peru, sino tambe e paisnan 
bisiña. E embahador Chines na Peru, Song 
Yang, ta premira cu Chancay lo converti 
den e version Peruano di Shanghai y ta 
subraya e potencial economico di e proyecto. 


A pesar di e garantianan ofreci p’e responsa- 
belnan di e proyecto riba e uzo comercial y e 
beneficionan economico, ta persisti e preocu- 
pacion p’e creciente influencia di China den 
e region. Peru ta purba di balansa nan rela- 
cion y ta sigui habri pa inversion di diferente 
parti di mundo. Mientras cu nan ta sigui cu 
e construccion di e waf, ta sigui ta un punto 
central di e debatenan geopolitico, refleho 
di e compania mas amplio entre e principal 
potencianan mundial. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iadomingo dia 3 di December a tuma luga nos custumb- 
rando campeonato hubenil di dam pa aña 2023. 
E campeonato mester a wordo hunga den 2 categoria. Uno cu 
hobennan entre 14 y 19 aña y uno pa nos muchanan te cu 13 
aña. 


Den e categoria te cu 19 aña no a presenta ningun hungado. 
Den e categoria di bou di 14 aña a presenta 11 hungado. Pa 
via di tempo nos no por a laga tur mucha topa otro, pero a 
scoge pa un sistema Suisa unda ganadonan ta topa otro. 


Despues di 7 rond, tawata tin solamente 1 hungado cu a gana 
tur su partidanan. Esaki ta Xyon Jacobs. E la score 14 punto y 
a bira campeon den U14 pa aña 2023. 
Na segundo luga nos ta haya e mucha muhe Jaylee Krozendijk 
cu a perde 2 wega y a gana 5, e la score 10 punto. 
Na tercer luga tawata tin un empate entre Henry Lacle y Shaun 
Emerenciana. Ambos a score 9 punto. Henry Lacle a score 
miho contra e ganadonan y a keda na tercer luga. 
Ganadonan a haya nan trofeo y un Christmas Basket pa nan 
prestacion. 


E Campeonato hubenil aki a wordo patrocina door SSA y Lotto 
pa Deporte. 


Resultado final di campeonato hubenil di dam 2023 

A 
ruba su Presupuesto Nacional 2024 lo keda trata den e proximo simannan 
nos dilanti. Un presupuesto nacional ta un plan financiero cu ta describi con 
un gobierno lo gasta su placa durante un aña, generalmente ta e periodo for di 
januari te cu december. E ta un herment crucial pa e maneho economico y tin un 
papel vital den e logro di e obhetivonan di desaroyo di un pais, asina Parlamen- 
tario di Fraccion di MEP, Ricky Hoek a duna di conoce. 


E aña aki ta pa prome biaha cu gobierno di Aruba ta entrega tambe e ‘Nota 
di Presupuesto 2024’. Esaki ta un documento cu ta duna informacion riba e 
puntonan cu mas ta resalta den e concepto di Ley di Presupuesto di Pais Aruba 
pa aña 2024. Alabes e ‘Nota di Presupuesto’ ta mustra un resumen cortico di 
e plannan di maneho di Gabinete Wever-Croes II pa sigui traha riba e futuro di 
nos pais. E partinan positivo di Presupuesto 2024 ta, cu e la keda entrega na 
tempo, cu ta dia 1 di september 2023, manera leynan ta prescribi. Banda di 
esey, e presupuesto ta demostra di ta balansa y positivo. Asina por wak cu tin un 
entrada di Afl. 1.682 miyon y un gasto di Afl. 1.612 miyon. Esaki ta un surplus 


Parlamentario Ricky Hoek (MEP): 


E Presupuesto Nacional 2024 tin hopi mas 
beneficio cu solamente e aspecto financiero 


di 1.0% cu ta ekivalente na un suma di Afl. 70 
miyon. Di e manera aki, Gabinete Wever-Croes II 
ta demostra di ta traha serio na e progreso di cada 
ciudadano y pais Aruba, Ricky Hoek a indica. 


Awo pakico e Presupuesto Nacional ta asina 
importe pa Pais Aruba? 
Planificacion y stabilidad economico: un presu- 
puesto nacional ta brinda un cuadro den cual ta 
duna guidelines unda y con pa aloca e fondonan 
disponibel. Asina aki, di un manera eficiente y 
efectivo gobierno por logra su metanan nacional 
manera crecemento economico y reduccion di 
pobreza. 


Transparencia y confiansa publico: e presupuesto 
ta brinda transparencia na e operacionnan finan- 
ciero di gobierno, loke ta duna e ciudadano di 
compronde unda e fondonan, cu ta su placa di 
belasting, ta wordo inverti positivamente. E trans- 
parencia aki ta duna confiansa den gobierno y ta 
fomenta un sentido di ‘ownership’ den e proceso 
presupuestario. 


Asignacion di recurso y establecimento di prior- 
idad: e presupuesto ta sirbi como mecanismo pa 
asigna entre e recursonan scars kico ta e priori- 
dadnan. Por ehempel e area di educacion, salud, 
bienestar social. 


Desaroyo social y oportunidad igual: e presu- 
puesto por wordo uza pa promove desaroyo social 
y oportunidad igual. Mediante di asignacion di e 
recursonan pa programanan special pa combati 
pobreza den nos pueblo. 


Participacion y compromiso publico: e proceso 
presupuestario mester por brinda oportuni- 
dadnan pa participacion y compromiso publico. 
E ciudadano mester tin su voz na momento cu ta 
traha riba e presupuesto. Esaki ta pasa por ehempel 
pa medio di reunion di comision cu Parlamento di 
Aruba ta tene cu diferente stakeholder y ta pasa e 
informacion aki pa gobierno di Aruba. 


Pues asina por conclui cu e presupuesto nacional 
ta un herment vital pa e maneho economico y 
pa logra e obhetivonan di desaroyo di nos pais 
Aruba. E ta promove e planificacion economico, 
stabilidad, disciplina fiscal, transparencia, asig- 
nacion di recursonan, coordinacion entre minis- 
terionan, desaroyo social y participacion publico, 
Parlamentario Hoek a finalisa bisando. 

D 
iamars ultimo, dia 5 di december 2023, hunto cu co- 
leganan Vrolijk y Christiaans-Yarzagaray, mi a reuni cu 
miembro di Eerste Kamer sr. van Hattem di e partido PVV. 


Sr. Hattem ta miembro di Commissie Koninkrijksrelatie di 
Hulanda y ta den Eerste Kamer desde 2015. Mirando e resul- 
tado di eleccion na Hulanda y e negociacionnan cu ainda 
ta andando cu Hulanda encuanto e refinanciamento di nos 
debe di COVID, a mira e necesidad pa sinta cu colega Van 
Hattem. 


Durante e reunion sigur nos a trata un biaha mas e proceso 
encamina pa loke ta trata e leynan di consenso cu Hulanda a 
pone como exigencia pa duna sosten financiero. Enfatisando 
e hecho cu a bari COHO for di mesa pero keto bay e Rijkswet 
supervision financiero ta keda exigi no obstante cu tur argu- 
mentacion uza pa “mata” e COHO ta conta pa RAft tambe. 
Sin descarta e hecho cu ya Aruba tin un supervision finan- 
ciero desde 2015 regla via un ley nacional. 


Mirando e hecho cu dentro di poco Parlamento di Aruba ta 
bay trata e cambionan den LAft, a trata e aspecto aki tambe 
cu su persona. Nos a indica cu nos ta asumi responsabilidad 
y ta percura pa e base legal pa e supervision financiero exis- 
tente ancrando e normanan “nobo” den e ley mirando cu e 
Protocol al respecto ta vence dia 31 december 2023. 


A base di e disertacionnan den Eerste Kamer durante di e 
reunion encuanto presupuesto supletorio Binnenlandse 
Zaken en Koninkrijksrelaties 2023 a enfatisa e realidad cu 
tin ora ta keda perdi for di bista, esta cu Aruba su situa- 
cion y trayecto di autonomia ta otro cu esun di nos hermana 
islanan Corsou y Sint Maarten. Tambe a subraya e hecho cu 


nos relacion financiero cu Hulanda desde 1986 te cu awor ta 
completamente otro cu esun di Corsou y Sint Maarten desde 
2010. 


Sigur e strafrente cu Hulanda a aplica pa Aruba a keda trata 
extensamente, accentuando con nos ta experencia esaki. 
Algo incomprendibel y inhustificabel. 


Durante e reunion nos por a ripara y sinti cu e reunion cu 
nan tabatin recientemente cu nos Minister President sigur a 
haci un impacto positivo y cu e tabata bon na e altura di nos 
desaroyo macro economico y financiero. 


Mas cu claro nos a accentua cu nos ta gradici Hulanda pa e 
sosten financiero brinda pero nunca a spera e condicionnan 
mara na esaki. Nos a indica cu nos kier un bon relacion den 
Reino, a base di madures y respet caminda nos autonomia 
ta keda respeta. 


Parlamentario Shailiny Tromp-Lee: 


Refinanciamento di nos debe di COVID ta un topico 
di atencion den nos reunionnan na Hulanda 

D 
en un rueda di prensa algun dia pasa Parlamentario Mike 
Eman a subraya cu e la papia cu Gobernador di Aruba 
riba su plan di Sociaal Cultureel Planbureau (SCP). Den su 
reunion cu Gobernador e la conta su storia con SCP lo bay 
“garantisa cu e realidad economico ta keda refleha den es- 
tudionan cu ta identifica e retonan socio economico den nos 
pais.” Ademas Mike ta propone pa transforma e debe den un 
fondo di inversion di Afl. 900 miyon pa Aruba. 


Mi pregunta na Mike Eman ta: Dicon bo no a bay Hulanda pa 
papia con bo por cambia e megadebe di Afl. 2.2 biyon den 
un fondo di inversion? Acaso bo no sa cu esaki lo haci cu nos 
debe nacional ta baha te na 48% di nos GDP? Dicon bo no ta 
propone esey Mike? Claro cu e no ta bay haci’e pasobra Mike 
ta hungando un wega politica cu Afl. 900 miyon cu a alimenta 
y sostene famianan y negoshinan durante pandemia. Mike 
Eman kier pa pueblo kere cu e ta e “salbador” di Aruba, pero 
en berdad tur hende sa cu e ta e “destructor” di nos pais. 


Sociaal Cultureel Planbureau lo produci estudionan no un 
solucion! 
Parlamentario Mike Eman a bay Hulanda cerca mr. Donner, 
Minister di estado di Hulanda, kende a bisa Parlamentario 
Mike Eman cu su plan di SCP ta “demasiado caro” y cu 
mester masha hopi experto pa e SCP. Segun minister Donner 
SCP ta pagabel pa un pais hopi mas grandi y cu tin forma 
pa financia esaki. Parlamentario Mike Eman ta conoci pa 
NO spanta pe prijskaartje, pasobra ta pueblo ta paga toch. 
Den otro palabra, minister Donner di Hulanda a bisa Mike: 
bo plan ta irrealistico y mucho caro. Ademas Mike Eman no 
ta papiando di un solucion, e ta papiando di “garantisa cu 
e realidad economico ta keda refleha den estudionan cu ta 
identifica e retonan socio economico den nos pais.” 


Scucha Mike Eman bon, e ta papia di estudionan, no di solu- 
cion! Despues di mester paga decenas di miyones pa e SCP 
ainda lo mester inverti miyones pa realisa y consehonan di e 
estudionan. Mike ta manera un pauwies cu ta dispuesto pa 
pronkia cu un SCP cu no ta bay produci solucion. Sinembargo 
ora cu Algemene Rekenkamer, Banco Central y CBS a adverti 
riba e deficitnan catastrofico, mal maneho y pobresa cu Mike 
Eman a crea cu e megadebe, Mike a coy e rapportnan scon- 
denan den su lachi. Esaki pues pueblo, ta Mike Eman, un 
Parlamentario cu no gusta traha cu rekensom ni cu data, 
cu a sconde data di CBS cu a saca un rapport riba pobresa 
di nos pais na 2017, cu a sconde un rapport di Algemene 
Rekenkamer (ARA) di e rapport catastrofico “Bo Aruba” di 


mal maneho di mas di Afl. 1.6 biyon”, cu a sconde pa pueblo 
e rapport di CAft y CBA cu a declara cu Mike Eman a endeuda 
pais Aruba cu mas di 90% di nos GDP y cu awe kier sigui 
endeuda pueblo cu mentira y engaño. Kico SCP ta bay haci 
pa pueblo? Net net nada! 


Mike Eman bromando cu un plan irrealistico y sin un 
acuerdo cu Hulanda 
Mike Eman a core bay Hulanda cu un “supuesto plan” pa 
yuda crea un fondo di desaroyo pa Aruba, di cual lo por 
inverti Afl. 900 miyon bek den proyectonan. Mike Eman ta 
papiando atrobe di un solucion cu simplemente no tin niun 
garantia y riba cual no tin un acuerdo riba papel cu Hulanda. 


Esaki ta otro promesa y strategia di “politica comun” di 
Parlamentario Mike Eman. Ora bo scucha Mike bon, e kier 
inverti atrobe den embeyece barionan y infrastructura. Nada 
contra esey, pero ke hubo di drecha nos finansa Mike, cu 
ba laga na werki? Bo tin un plan pa cu esey? Ke hubo di 
nos grandinan cual ba kita tur beneficio y a empobrece cu 
mas di Afl. 24.000 pa aña cu bo medidanan Mike? Bo tin un 
plan pa esey? Ke hubo e momento cu ba grita cu bo a haci 
e debe cu orguyo pa nos tur bay pag’e pa futuro Mike? Bo 
tin un plan pa esey? Ke hubo di e corupcion di bo ex-minis- 
ternan cu a bay cera y a wordo condena pa corupcion? Bo 
tin un plan pa esey? Claro cu no! Pesey Mike Eman su slogan 
politico ta: “Laga Aruba sin fondo y den fondo!” 


Parlamentario Marco Berlis (MEP) ta papia di: 


Mike Eman su audiencia na Gobernador – Parti II 


Mike Eman cu solucionnan semper ta carga un prijskaartje cu simplemente pais no por carga 

A 
we nochi, 9 di December Aruba lo ta testigo di un di e 
conciertonan di mas grandi cu Aruba a yega di conoce 
durante e ultimo 5 añanan. Ta trata aki di e concierto di e 
‘Rey di Bachata’ Romeo Santos. Cu casi mil bishitante di ex- 
terior hunto cu miles di local, Romeo Santos, su banda y 
e team di produccion lo presenta un anochi special riba e 
tereno di Harbor Arena. 


Romeo Santos mes lo yega Aruba diasabra mirando cu diabi- 
erna anochi e ta den un concierto na Peru. Promotornan 
a confirma cu Romeo Santos lo ta tocando bastante mas 
trempan cu nos ta custuma cu presentacionnan di artis- 
tanan principal. Esaki ta nifica cu ta pidi e publico pa yega 
trempan. Jeon mes lo ta cerando e evento. 


Pa su gran mayoria, Harbor Arena ta cla pa asina por ricibi 
e publico grandi. E ekipo di produccion ta trahando riba 
e ultimo detayenan pa bar, stage, VIP y otronan. Apart di 
Romeo Santos mes, lo ta riba stage Jeon hunto cu su banda 
y 10 bailarina. Tambe lo tin musica di DJ Yeimy y Dj Sky. Na 
final di anochi lo tin un show di vuurwerk impresionante. 


Esaki lo ilumina henter centro di ciudad rond di e stage prin- 
cipal. Portanan ta habri pa 6or di atardi y e caminda entre 
Citgo Gas Station Boulevard direccion pa Harbor Arena lo ta 
cera. E publico por haci uzo di e parking lot di Harbor Arena. 
E entrada di esaki ta banda di e tereno di ex-Bushiri Hotel. 
Remarcabel di e concierto aki cual ta un produccion di Elite 
Empire Entertainment/Elite Productions Aruba ta cu tin hopi 


hende cu no ta specificamente amante di bachata/Romeo 
Santos ta confirmando nan presencia. Naturalmente tin hopi 
fanatico di Jeon cu tambe lo ta presente pero tambe aman- 
tenan di un bon evento/ y un rato social. E nivel di produc- 
cion cual ta stage, luz, efectonan special etc. ta un atraccion 
grandi tambe. Naturalmente lo tin e parti di bar y cushina 
cu lo ta bon surti. Pa prome biaha Wendy’s lo tin un pop-up 
restaurant den Harbor Arena. Tambe lo t’ey Chalo Burger, 
Candela Grill, Chalo Burger y Will Mora Sushi. Mirando cu 
tin un chens chikito cu durante e concierto awa lo yobe, 
por drenta cu paraplu pero cu excepcion di esnan cu tin un 
punta skerpi. Lo tin ponchi na entrada tambe (limita). 
Pa esnan cu ainda no a cumpra nan ticket por cumpra esaki 
na Espiga de Oro, Paradera Gas Station, Cura Cabai Gas 
Station, Pop Up Store na The Venue (Weststraat), Pay.aw of 
via www.eventbrite.com 
Ta importante pa menciona cu esnan cu tin nan ticket sea 
digital of fisico, ta recomenda nan cambia esaki pa un banchi 
sea awe na The Venue Pop Up Store ( Weststraat) entre 1 
cu 8pm. Tambe por haci esaki diasabra (1-8pm) na e mesun 
luga of for di 6or na Harbor Arena. Esaki lo haci cu e proceso 
pa drenta lo bay mas lihe. 


Romeo Santos Concert ta un presentacion di Aruba Tourism 
Authority, Elite Empire Entertainment & Elite Productions 
- MASQ LIVE - Aruba Airport Authority -Setar/Pay.aw - 
Brouwerij Nacional Balashi - Bacardi - Coca Cola, Dewars, 
Chill Wendy’s – CMB 


Jeon lo cera concierto di Romeo Santos awe nochi 

5:45pm - Homenahe na Baluartenan di Brazil. 
6:00pm - Show di Dande ta start. 


Gruponan segun secuencia: 
1. Muchanan di scol bou guia di Meneer Jani Stamper 
2. Ivy y su Grupo 
3. Betty y su Grupo di Tambu 
4. Tipico Tradicion Musical 
5. Grupo Cariño 
6. Sabor Crioyo 
7. Flor di Pasco Aginaldo 


8:00pm - Presentacion di Dande di Antaño presenta door 
di Shi Preke hunto cu Fundacion Procultura Arubano acom- 
paña pa señor Vicente Ras y su grupo di Dande 


8:20pm – Show di Dande ta continua. 


Gruponan segun secuencia: 
8. Grupo nos Folklore 
9. Tipico Shelo y Tera 
10. Tipico Pegasaya 
11. Tipico Facundo 
12. Tipico Luis Maduro 
13. Tipico un Brindis 
14. Chupi y su Grupo 


10:15pm - Homenahe na Roland Ras y Mario Kelly Jr. 


15. Tipico Sonido di Antaño 
16. Alma Folklorico 
17. Tipico Stimami 


Show di Dande 27 December 2023 
Programa di Anochi 

D 
en un esfuerso pa mantene bibo e 
tradicion di Pasco y reforsa e senti- 
do di comunidad, weekend pasa na Club 
Caiquetio a organisa un evento cu ta re- 
salta den e calendario di nos isla. E activ- 
idad aki, conoci como “E nificacion ber- 
dadero di Pasco” a logra reuni muchanan 
y nan mayornan den bario di Piedra Plat, 
Paradera, pa celebra e nacemento di He- 
sus, asina Parlamentario Darlaine Gue- 
dez-Erasmus a relata. 


Durante e evento, e participantenan 
por a disfruta di un experiencia unico 


Parlamentario Darlaine Guedez-Erasmus: 


Celebrando e luna special di december cu actividadnan den bario 


unda e palabra di Dios a wordo comparti 
den un manera creativo y inspirador. Tanto 
muchanan como adultonan a tuma parti den 
actuacionnan cu a duna bida na e mensahe 
spiritual cu Pasco ta representa. E celebra- 
cion a crea un ambiente festivo unda habitan- 
tenan a comparti nan alegria y a fortalece nan 
conexion cu nan bario y entre nan mes. 


Pero e celebracion no a termina aya. Pa yuda 
sigui mantene e spirito di Pasco bibo, e bario 
di Piedra Plat ta prepara pa e proximo capi- 
tulo di nan serie di evento: ‘Ban Caya Edicion 
Pasco’. Durante e dia aki, lo tin diferente tent, 
skina di salud, skina di wega pa muchanan, 
show pa grandi y chikito, y hasta competen- 
cianan di futbol entre scolnan di kleuter cu lo 
lucha pa e medaya Ban Caya. 


E Centro Famia Piedra Plat lo ta e epicentro 
di actividadnan manera artesania, delicioso 
pasaboca di Pasco y platonan navideño. 
Azucar Navideño Band lo brinda e toke musical 
pa completa e dia di celebracion. 


Tur hende ta invita pa asisti na e evento y 
comparti nan diadomingo 10 december den 
un ambiente di alegria. Organisadonan ta 
subraya e importancia di promove partici- 
pacion y unidad den e comunidad, un di e 
elementonan esencial pa lanta ciudadanonan 
fuerte y responsabel den nos sociedad. 


Pa aña 2024, tin e intencion di sigui organisa 
mas evento cu ta uni e bario y stimula e sentido 
di identidad. Ta un compromiso cu nan ta tene 
na serio pa sigui fomenta e spirito comuni- 
tario vibrante cu ta caracteristico di Piedra 
Plat. 


Tur hende ta invita pa forma parti di e cele- 
bracionnan y conoce mas di cerca tur e bon 
cosnan cu e bario ta ofrece. Uni den celebra- 
cion, Piedra Plat ta un bario cu ta briya cu luz 
propio y ta lucha pa un futuro mas uni. 


Danki na tur e organisacionnan y bolun- 
tarionan cu ta haci e actividad aki posibel, 
Parlamentario Guedez-Erasmus a expresa. 

A 
yera mainta trempan coordina- 
dor di Festival di Buki pa Mucha 
a pasa bishita Prinses Amalia Basiss- 
chool (PABS) pa haci entrega di e buki 
di Festival di Buki pa Mucha (Na cas di 
Carmen y Carlos) como un muestra di 
aprecio y gradicimento na e alumnonan 
di PABS cu bou guia di Marcie de Jongh 
a balia e cantica di e Festival di Buki pa 
Mucha 2023 pa e videoclip y apertura. 


Biblioteca ta regala cada mucha cu bira 
miembro nobo e buki nobo. Un buki 
nobo titula ‘Na cas di Carmen y Carlos’. 
Un buki cu biblioteca a publica pa tur 
mucha na Aruba. 


Miembresia ta gratis. Pa registra como 
miembro, mayor ta hiba nan yiu biblio- 
teca (sea Playa of San Nicolas) y ta hiba 
un ID valido y e carchi AZV di nan yiu. 
Biblioteca ta warda tur mucha cu un 
coleccion grandi di buki masha bunita 
mes, hopi storia y hopi informacion pa 
scol. Bini un bini tur! 


Bira miembro na biblioteca 
y ricibi bo regalo di Pasco 

D 
iaranson ultimo, 6 di december 
2023, mi tabatin e honor di por a 
participa na un bunita celebracion di 
fin di aña hunto cu studiantenan na 
Den Haag. Danki na mentor Shahaira 
Brokke mi por a comparti cu e studi- 
antenan y papia cu algun di nan di nan 
estudio, nan experiencia na Hulanda te 
awor, e retonan mas grandi cu nan tin y 
nan bida en general na Hulanda. 


Un bunita anochi organisa y ehecuta 
pa e mentor y opvangcommissie di Den 
Haag. Un anochi caminda miembro y 
colaborado di e opvangcommissie mes 
a cushina y prepara un tremendo ‘drie- 
gangen menu’ cu nos toke Arubiano. 
Hunto cu e mentor nan a transforma 
un lokaal na Haagse Hogeschool den 
un luga festivo y cu un dushi ambiente.  
For di combersacion cu e mentor, 
miembronan di opvangcommissie y 
algun studiante, mi por conclui cu nan 
ta hopi activo. Ta di admira con activo e 
mentor y e opvangcommissie ta. Banda 
di duna sosten pa cu e startsituatie di 
e studiantenan ora nan yega, durante 
aña ta organisa reunion y actividadnan 
informativo, di formacion pero tambe 
social recreativo. Esaki e Mentor ta 


haci banda di su tareanan structural. 
Ta di aplaudi con involucra e mentor di 
Den Haag ta cu su studiantenan y con 
organisa e opvangcommissie ta.  


Durante e anochi tambe mi a cera 
conoci y a combersa cu sra. Marianne 
van Veldhuisen, 
Adviseur Instroom di De Haagse 
Hogeschool. Un señora hopi involucra 
cu nos studiantenan y cla pa yuda 
esnan cu ta studia na nan scol. Alabes 
e ta sostene nos mentor hopi bon ora 
esaki ta necesario. E conoce y a bishita 
nos islanan y asina tambe a crea un 
grado di comprendemento grandi pa e 
situacion di nos hobennan cu ta bin di 
Aruba. 
Pa finalisa e anochi mi a desea tur 
presente feliz dianan di fiesta. Na e 
hobennan alabes mi a desea hopi forsa 
pasobra nan lo pasa e dianan di fiesta 
leu di cas y mas cu claro a desea nan 
tur clase di exito cu nan estudio. Mi a 
subraya e hecho cu nunca nan mester 
give up y kere semper den nan mes. 
Pa cualkier problema tin un solucion, 
pa cualkier duda, un contesta. Ta un 
cuestion di durf puntra pa yudansa y 
no tarda pa haci esaki. 


Parlamentario Shailiny Tromp-Lee (MEP): 


A comparti cu studiantenan di Den Haag 
den un bunita celebracion di fin di aña 

A 
riba 6 di december 2023, Minister Geoffrey Wever a haci 
un bishita na Scol Basico Washington, intercambiando 
cu e studiantenan di 6e klas den un dialogo tocante desar- 
oyo sostenibel y e 17 Sustainable Development Goals(SDGs) 
di Nacionnan Uni. E bishita aki ta forma parti di e proyec- 
to SDG Awareness na scolnan basico di Ministerio di Asun- 
tonan Economico, Comunicacion y Desaroyo Sostenibel. 


Durante e presentacion interactivo, Minister Wever a enfoca 
riba e necesidad pa conserva medio ambiente y promove 
uzo prudente di recursonan natural, mientras ta fomenta 
e uzo di tecnologia limpi y renobabel. A accentua cu cada 
accion individual di e hobennan y nos comunidad en general 
por tin un influencia positivo, specialmente contra e desa- 
fionan medio ambiental cu nos mundo ta enfrentando. 


E dialogo cu e studiantenan a bira un sesion dinamico unda 
nan por a haci pregunta y comparti nan ideanan y preocu- 
pacionnan tocante temanan manera medio ambiente, bari- 
onan sostenibel, pobresa, hamber, educacion di calidad, 
derechonan igual y inclusividad. 


Un bes mas Minister Wever a keda impresiona cu e pasion 
y curiosidad cu e studiantenan a demostra. E muchanan di 
Scol Basico Washington a expresa nan ideanan innovativo y 
vision tocante e Metanan di Desaroyo Sostenibel (SDGs) pa 
Aruba. 


Minister Wever ta gradici e studiantenan, gerente y docen- 
tenan pa e oportunidad brinda pa duna presentacion di 
SDGs na Scol Basico Washington. 


“E nivel di consciencia y entusiasmo cu e hobennan a demostra 
tabata berdaderamente inspirante. Nan ta e lidernan di 
mañan, y ta importante cu nos ekipa nan cu e conocemento, 
mentalidad y hermentnan necesario pa enfrenta e retonan pa 
avansa un desaroyo sostenibel ,” Minister Wever a enfatisa. 


Minister Geoffrey Wever a duna presentacion 
di SDGs na Scol Basico Washington 

P 
a clausura su exposicion temporario Aruba Dushi Tera na 
MANA, artista Olga van Bochove lo duna un charla den cua e 
ta elabora riba su proceso artistico creativo. Internacionalmente 
e charla ta conoci como un ‘Artist Talk’. E ta tuma luga diahuebs 
awor dia 14 di december pa 7’or di anochi den auditorio di MANA 
y entrada ta gratis. 


Un charla di artista ta un presentacion cu intercambio cu publico 
den cua e artista ta comparti perspectiva tocante su trabou, 
proceso creativo y vision artistico. Asina publico ta haya mas 
conocemento di motivacion, influencianan y sentido di su arte. 
Charlanan artistico generalmente ta tuma luga den galerianan, 
institutonan di arte y den e caso aki na MANA. Desde cu MANA a 
habri su portanan pa publico den Compleho Ecury na 2009, e tin 
un espacio designa pa presentacion di trabounan artistico rela- 
ciona cu Aruba su arkeologia, historia y cultura. 


E charla di e artista local Olga van Bochove lo enfoca riba e exposi- 
cion “Aruba Dushi Tera” cu a cuminsa na februari 2023 den MANA 
y ta termina 20 december awor. E exposicion menciona a desa- 
roya di un manera organico/natural durante combersacionnan cu 
director interino di MANA Pancho Geerman. Na augustus ultimo 
Olga a brinda un evento experencial durante dos anochi sigui 
cu a encanta publico. Bishitantenan a experencia e amplitud y 
profundidad di su obranan den varios medio artistico. 


Durante e charla riba 14 di december awor, Olga lo elabora 
tambe riba e entrenamento di investigacion artistico na cua el 
a participa na Arthaus, “International Training and Research 
Centre for Theatre and Performance makers” di mei pa juli 2023 
na Berlin, Alemania. UNOCA a haci su participacion na e training 
aki posibel. 


Den e training, na cua artistanan internacional a participa, a 
explora y experimenta cu diferente acercamento di nan trabou. Ta 
trata di un metodo experimental pa crea arte, den cua artistanan 
ta investiga tecnicanan nobo, material-, concepto- of temanan pa 
amplia nan practica creativo. Na Berlin Olga a explora opcionnan 
pa habri porta pa futuro proyecto- y colaboracion. Pareu cu su 
training na Berlin e tabata tin e exposicion ‘Tera Incognita’ na 
Bogota Colombia. 


Specialmente pa e ocasion aki Olga lo comparti algun elemen- 
tonan di practica artistico di proceso di creacion pa asina esnan 
presente por explora esaki. Directora di UNOCA, sra. Ray-anne 
Hernandez y director interino di MANA lo tene un introduccion 
cortico riba e motibonan di cada un pa sostene artistanan. E 
evento lo ser presenta den nos idioma nacional Papiamento. 
UNOCA ta brinda publico e anochi aki dushi pasaboca y algo di 
bebe. Conoce un artista Arubiano multi-diciplinario mas di acerca 
door di acudi na e charla aki. 


Charla di Artista Olga van Bochove cu enfoke riba e proceso creativo 


Diasabra, 9 December 2023 
AWEMainta 
COMUNIDAD 
23 


R 
ecientemente Aruba tabata e anfitrion di e 57 sesion plenario 
di Caribbean Financial Action Task Force (CFATF) aki na Aruba 
cu a conta cu mas di 250 participante di diferente pais den Cari- 
be. Pa cu esaki, Minister di Cultura, Xiomara Maduro, a organisa 
un anochi cultural inolvidabel pa tur esnan presente. E evento aki, 
cu a tuma luga na Renaissance Festival Plaza, tabata un exito cu 
a cera e invitadonan conoci cu e alma y curason di tradicion Aru- 
biano atraves di musica, baile y cuminda. 


Minister Maduro a habri e anochi aki cu un caluroso bonbini, 
expresando su orguyo di e herencia cultural rico di nos Pais. ‘E 
anochi aki nos a celebra e diversidad y locual ta haci nos Pais 
unico. Tabata un honor pa comparti un parti di Aruba cu e distin- 
guido invitadonan for di henter Caribe y mundo’, e mandatario a 
declara. 


Esnan cu a asisti a cera conoci cu nos platonan tradicional di 
Aruba, ofreciendo un sabor di e diversidad culinario di nos isla. 
E menu a wordo selecta pa inclui e faborito local y pasa bocanan 
delicioso, dunando tur esnan presente un experiencia unico di 
cumindanan autentico Arubiano. 


E anochi a sigui cu musica y entretenimento cu musica Caribense y 
Arubiano, den encargo di NBO cu a demostra un variedad di estilo 
for di zonidonan di baladanan tradicional te ritmonan vibrante 
di nos dushi Carnaval. E musica no tabata solamente entreteni- 
mento, pero tambe un refleho di e historia multicultural di nos Pais 
y su influencia riba e expresionnan artistico di nos isla. 


Finalmente, e anochi a culmina cu un presentacion di Massive 
Brassband, acompaña pa bailarinnan di Carnaval. Bisti den 
trahenan colorido, e bailarinnan a demostra un tiki di nos dushi 
Carnaval na tur esnan presente. Na final di e anochi aki, Minister 
Maduro a enfatisa e importancia di e intercambio cultural aki 
den fomenta comprension y union. ‘Eventonan manera e Anochi 
Cultural cu a ser organisa ta esencial pa conecta culturanan cu 
otro y construi conexionnan. Nos ta orguyoso di a comparti un 
parti di nos herencia cu tur esnan presente y ta spera cu a laga un 
impresion duradero riba tur esnan cu tabata presente’, Minister 
Maduro a finalisa. 


E anochi cultural no tabata solamente un anochi di entretenimento, 
pero tambe un oportunidad significativo pa presenta e cultura di 
Aruba na un audiencia internacional, fortificando aun mas e repu- 
tacion di nos isla como un destinacion vibrante y rico na cultura. 


Un evento organisa pa Minister Xiomara Maduro 


E cultura di Aruba a briya durante e anochi 
cultural di e di 57 sesion plenario di CFATF 

AWE, 9 December ta e dia cu Nacionnan Uni a aproba, den 
un tratado yama UNCAC (United Nations Convention Against 
Corruption), como ”International Anti-Corruption Day”.  
Pa nos ” Dia Internacional Contra Corupcion’. E dia aki tur 
hende di bon boluntad mester denuncia tur sorto di corup- 
cion. Corupcion ta un insulta, na e balornan democratico, 
na balornan etico, na husticia y na nos estado di derecho. 
Corupcion ta menasa e stabilidad y siguridad di nos sociedad 
y ta e principal obstaculo di nos desaroyo economico y ta 
come un parti grandi di nos finansa publico. Corupcion ta 
anti democratico. 


Corupcion tin hopi cara, no ta solamente e soborno cu ta 
existi casi tur dia unda ta cumpra politiconan, tambe hopi 
biaha e empleado publico y tambe den empresanan den 
sector priva. Den corupcion Semper tin dos of mas instancia, 
esun(nan) cu ta paga, por ta persona of empresa y na otro 
banda esun(nan) cu ta ricibi e placa of fabornan. 


Corupcion ta algo cu na mundo completo ta mina gober- 
nacion y e aparato publico, su institucionnan. Igualmente 
hopi empresanan priva ta yegando nan fin pa motibonan di 
corupcion. Corupcion tambe ta, dentro di organisacionnan, 
ora ta manipula cu e sistema democratico pa no tene elec- 
cion, segun reglanan interno stipula den e organisacion. 
Pero cuanto organisacion no ta tene eleccionnan manera 
stipula den nan statutonan.  


Corupcion no tin nada creativo pa hiba nos sociedad dilanti. 
Di otro banda, awe nos sa cu hopi den mundo política si ta 
creativo, inteligente y cu mente malbado pa crea maldad, hopi 
biaha nan ta hinca corupcion den un bachi legal. Gobierno, 
e empleadonan publico y otro trahadonan den servicio di 
companianan y institucionnan estatal mester percura pa 
gobierno y su institucionnan estatal keda liber di corupcion. 
E ta hopi dificil pasobra hopi di esnan cu placa, no tur, ta 
haci lo maximo pa logra nan meta y e ministro o funcio- 
nario bobo cu mente debil, haragan pa placa y corupto ta 
e miho ayudante pa hopi di esnan cu placa, logra nan meta 
via actonan corupto. Na Aruba, nos conoce e caso di un 
ex-ministro cu ta cera, otro ex-ministro condena, pero a bay 
den apelacion, maske tur cos ta indica cu e apelacion no ta 
bay yude. Tin hopi casonan mas, unda por bisa cu corupcion 
a bira pan di cada dia. 


P’esey awe 9 december nos mester reflexiona ariba e 
fenomeno malo aki, cual ta trece un destruccion grandi 
den nos sociedad. E forma miho pa combati corupcion ta, 


denuncia fuertemente tur caso di corupcion y tambe unda 
tin indicacion di corupcion.   
Ta p’esey 9 december ta e dia internacional pa denuncia y 
devulga casonan di corupcion. 


Un lista di proyectonan corupto durante Status Aparte 


Garantianan 
Pa cuminsa cu e proyectonan di garantia, 1986-1988. 
Tabatin un estudio profesional pa duplica e cambernan di 
Hotel na Aruba, pero gobierno na 1986 a dicidi pa triplifica 
e cambernan, uzando e sistema di garantia. Proyectonan di 
Garantia ta nifica cu gobierno di Aruba ta garantisa inver- 
sionistanan stranhero cu inverti den e proyectonan di Hotel 
na Aruba, cu nan placa inverti no ta core riesgo. Si nan 
proyecto fracasa, gobierno ta para garantia pa e suma di 
placa cu e inversionistanan a hinca den e proyecto.  


Pero ya ora, cu Parlamento di Aruba a aproba e ley di 
garantia, nos por bisa cu “Al Capone tabatin tur e proyec- 
tonan den su saco”. Loke a sigui ta historia. Proyectonan 
grandi a fracasa. Palm Beach a keda dorna cu Ruinanan, 
parcialmente construi. Y inversionistanan a bin reclama nan 
placa. Esakinan a costa nos pueblo basta cien miyonnan di 
dollar. E Bandidonan a bay cu e placa. Nunca a sali conde- 
nanan pasobra, tur loke ta corupcion a wordo hinca den 
un bachi legal. Aki nos a siña conoce “QUID PRO QUO”. Un 
fabor pa otro fabor of mi ta duna bo algo y mi ta haya algo 
bek. Mas bien e practica ta: Mi ta duna bo hopi y bo ta duna 
mi hopi bek.   
  
Nos sa tambe e proyecto di Race-Track.  
Aruba kier a etala su mes manera paisnan grandi, rico y cu 
miyonnan di habitante y kier a construi un race-track pa nos 
tambe sali den ESPN. Proyecto tabata costoso y segun mi 
inversionistanan a spanta ya cu gobierno di Aruba no por a 
pone sumanan grandi disponibel. Nos a keda cu algun miyon 
pa paga. Sigur e “QUID PRO QUO” tabata den wega.  


Interbank, un di corupcion mas grandi den Status Aparte.   
E caso di Interbank ta un ehempel clasico di e capitalismo 
salvahe. For di 2007, mi persona ta denuncia e corupción 
aki, sin ricibi reaccion. P’esey e nomber di e deal aki mi ta 
yame “E Acuerdo di SMOELTJE DICHT”. Ningun di esnan 
envolvi kier bisa algo.   
Na 1998/1999, sigur tabatin negociamento entre gerencia 
di Interbank, BC (Banco Central) y Gobierno di Aruba. 
>>> 


Gregorio Wolff 
Dia Internacional contra corupcion 

Por bisa cu BC a faya den aplicacion di e LTK (Landsver- 
ordening Toezicht Kredietwezen).  


No a supervisa y ni a preveni cu e maneho na Interbank a 
bay di malo pa pio. Tur cos tabata indica cu e Banco lo bati 
bancarota y BC mester garantisa esnan cu tin placa den e 
banco y otronan cu a keda perhudica. Tabatin masha cosnan 
malo tabata pasando den e maneho di e banco, hasta 
prestamonan miyonario na famia di politiconan, cualnan 
segun info no a ser paga bek. Sigur tabata uza e sistema di 
Piramid, sistema conoci cu a manda hopi banco bancarota 
y sigur tambe tabata luci den e maneho di e banco. Asina 
tabatin hopi mas cosnan negativo. E managernan, a haci 
cosnan cu no por mira claridad di dia. 


Segun informacionnan no confirma, e doñonan a saca 
banda di 68 miyon floro di e banco, cu tur e consecuen- 
cianan.  Prome Ministro, ministro di Finansa di gobierno 
na 1999, cu yudansa di e actual lider di oposicion como 
consehero huridico, a negocia cu BC na 1999, pa Gobierno 
cumpra Interbank pa un florin (un floro). Despues Gobierno 
a pusha FCCA cu e banco. Te asina leu conoci, FCCA no 
tabatin den su statutonan e parti cu e por maneha un banco. 
E suma ey ta indica un cos fishy, algo stinki. 


P’esey na varios ocasion mi a menciona 3 parlamentario 
kendenan sigur mester sa hopi kico a pasa, pero nan no 
kier bisa nada. Lider di fraccion di AVP, tabata consehero 
huridico di e gobierno e tempo ey.  Lider di Accion-21 a 
declara den pasado cu via regalo di su mayornan y famia, na 
edad hoben e a bira miyonario. Di unda e placa a sali. Lider di 
e partido Mas, kende tabata ministro di MEP, den gobierno, 
2001 –2009 y como ministro di FCCA, ta bende Interbank 
cu un banco local. FCCA a fia banda di 55 miyon florin pa 
paga un banco Local cumpra Interbank. Segun e ex-ministro 
durante tratamento di Presupuesto di 2005, tin un rapport 
traha ariba compra y benta di Interbank.  


Mala lenga ta bisa cu un spirito a horta e raport bay cune. 
Pues, bo ta bende bo auto, pero ta Abo ta paga esun cu a 
cumpra bo auto, hopi placa. Den e caso aki ta hopi pica, e 
mas pobernan den nos comunidad mester a paga e suma ey. 
Esnan cu no por tin nan propio cas y mester paga huurnan 
halto den casnan di pueblo. Esnan cu no por bay un banco of 
pensioenfonds pa ricibi un hipoteca cu interes abao, di banda 
di 6%, mester keda na FCCA cu su hipoteca cu interes halto 
di banda di 12%. Ta nan mester a paga e daño causa, total 
na pago bek entre 125 pa 150 miyon florin, pa e riconan, 
esnan cu no a haci nan trabao y esnan cu a corumpi, por 
drumi trankil.   


Manera ta conoci den tur e dealnan scur, hopi placa lo a 


bay pa paga nan hendenan y nan a bisti corupcion cu un 
bachi bunita y legal. Aki tambe sigur nos a experiencia e 
frase bunita “QUID PRO QUO”. Ora bo pensa bon, den e caso 
di Interbank, bo ta puntra bo mes si esey por ta e motibo 
cu esnan envolvi ta boca cera, Nan ta mantene nan mes na 
e “Acuerdo di Smoeltje Dicht”.  Ningun sorto di informacion 
ta sali pa hopi aña caba.  Un pregunta na tur esnan envolvi: 
Boso ta consciente cu ta pobernan mester a paga pa salba 
e malvadonan pa nan por drumi trankil? 


Tereno na Kamay   
Na 2006/2007 un tereno basta grandi ( + 7.000m2) ta 
disparce for di e Groengebied di Kamay, cual ta patrimonio di 
Aruba. Pa un tempo parce cu un “spirito” a hinca terenonan 
aki den su saco y a disparce. Pero poco tempo despues ata, 
4 Mericano rico cu terenonan grandi, propiedad priva, ta 
construyendo mansionnan cu pool, ariba e terenonan cu a 
disparce for di e Groengebied di Kamay. Ora bo bay investiga 
mas leu, ta descubri cu gobierno di MEP na mando e tempo 
ey y como ministro di DIP, atrobe sra MLT ta percura pa e 
transaccionnan a sosode. 


Ta ser papia di un grond-ruil. Den e grondruil aki sigur 
tabatin un tereno cu balor abao, mientras e balor di e tereno 
na Kamay lo a yega F300,- pa f400,-, esta cu balor hopi 
mas halto. Pa ley e meerwaarde mester a bay pa Gobierno. 
Unda e meerwaarde a keda. E hecho cu ta Mericanonan rico 
a probecha di e grond-ruil aki pa ricibi nan tereno como 
propiedad priva, ta pone cu tur hende cu dosplaca di sintir 
pensa cu aki atrobe ta trata di e conocedo corupcion bisti 
den un bachi legal. Sigur cu e meerwaarde a negocia e QUID 
PRO QUO.   


Mi a combersa cu un Mericano rico kende a cumpra un di e 
terenonan. Mi a bise cu ta corupcion pa converti groengebied 
= patrimonio di Aruba den tereno propiedad priva pa stran- 
hero. E a bisa mi cu no ta asina, pa nan cu ta Mericanonan cu 
placa. Nan tin placa y nan ta uza e placa pa cumpra y ricibi 
nan tereno. E ta sigui bisa cu ta nos Arubianonan mester 
percura pa nos tin hendenan drechi den gobierno, hendenan 
cu ta serio, cu no ta stima placa y no ta corupto. E tin tur 
rason di mundo, sigur awe 9 december. 


Proyectonan di PPP  
Cu hopi fanfare gobierno un 7 pa 14 aña pasa a introduci 
proyectonan di PPP. A Public-Private Partnership ta un 
acuerdo entre gobierno y sector priva pa ehecuta proyec- 
tonan. Na Aruba e PPP-nan tabata den e sector di construc- 
cion, unda companianan stranhero y banconan stranhero 
tabata e partnernan di Gobierno. Contrali na e proyectonan 
di garantia, e proyectonan di PPP, tur a yega na un final, cu 
excepcion di MFA na San Nicolas, 
>>> 


Diasabra, 9 December 2023 
26 
AWEMainta 


su segun informacion no a ser construi, 
pero nos ta paga pe. Tambe e recon- 
struccion di HOH, cual te ainda no ta 
cla. E problema grandi di e proyec- 
tonan PPP ta cu nan a sali demasiado 
caro, otro no a ser ehecuta y otro no a 
termina.  
Esaki sigur ta debi cu nan NO a pasa 
e canalnan di control di gobernacion, 
manera Parlamento y otro instanci- 
anan di control di Gobierno. Loke cierto 
politiconan ta yama e “Red Tape”. Awe 
pueblo ta mara na paga cien miyonnan 
di florin na e proyectonan aki.   
E hecho cu no tabatin control ariba e 
proyectonan di construccion y ta bon 
conoci na mundo henter, cu hopi biaha 
e proyectonan di construccion ta baña 
den corupcion.  


SEPPA tin 10 aña sin tene eleccion, 
UN CORUPCION 
Ora un sindicato ya no ta tene eleccion 
pa eligi su lidernan, esaki ta un prueba 
di corupcion dentro di e sindicato. 
SEPPA su ultimo eleccion tabata den 
e congreso anual di 2013. Statutonan 
ta bisa cu congreso anual ta tuma luga 
durante e periodo di Juli pa november. 
November 2023 a pasa sin un congreso 
anual y sin un eleccion. Mi ta bisa esey 
pasobra mi persona y mas miembro 
no a ricibi notificacion di un congreso 
anual pa varios añanan caba, igual- 
mente e aña aki, 2023.   


E caso di SEPPA ta sali na momento 
cu gobierno ta trahando of a traha un 
comision cu ta bay duna atencion na 
e funcionamento di democracia yama, 
Democratisch Deficit  
Deficit o falta di democracia kiermen, 
ora ta haci falta di democracia cerca 
organisacionnan y instancianan, di cual 
nan lidernan ta sufri di un deficiencia di 
balornan democratico pa ehecuta loke 
ta nan obligacion pa haci, esta eherce 
e principionan democratico.  


Principionan democratico ta algo esen- 
cial, sigur den sindicalismo tambe, pero 
hopi biaha no t’ey. Hasta e reglanan 
basico di democracia cu su eleccionnan 


ya no ta existi mas. Esaki ta corupción 
Eleccion ta e parti mas importante den 
un democracia. Y den sindicato democ- 
racia tambe ta bini na prome luga. 
Pakico sindicato SEPPA no ta tene elec- 
cion, cual ta corupcion. 
E lider maximo di SEPPA sra Brito, no 
ta para su so, aparentemente tin mas 
sindicato cualnan no ta tuma e asunto 
di democracia na serio. P.e. e sindicato 
TOPA cu su lider anterior a keda 15 aña 
sin tene eleccion. Democracia mester 
ta e quia dentro di un sindicato y sigur 
esaki mester ta e caso den SEPPA y den 
varios otro sindicato. Falta di democ- 
racia, no tene eleccion ta corupcion.  
Puntra un miembro ki tempo tabatin e 
ultimo eleccion den SEPPA? E no sa. 


Den e temponan moderno aki, unda no 


tin eleccionnan y bo tin un lider maximo 
pa ya mas di 23 aña, esaki ta sosode 
solamente 
den 
organisacionnan 
sindical hopi autoritario y corupto, cu 
un tendencia dictatorial, unda e poder 
ta keda cerca un persona, kende ta kere 
cu e ta doño di e sindicato. Laga nos 
spera cu sra Brito, despues di consulta 
cu su hendenan rond di dje, ta pensa y 
ta analisa su maneho yen di fayonan, 
pa na final e mes yega na e conclusion 
cu su dictadura y falta di democracia 
cual ta corupcion y mester yega na un 
fin. E ta coy curpa, ta mustra berguensa 
y saca su conclusion.  


Awe 9 december Falta di democracia 
ta corupcion. Miembronan di SEPPA 
mester bisa ta basta. Nos mester caba 
cu e corupcion aki.  

Fortaleza pa Famia 


Sinceramente, Pastor Marcel Balootje 


RESPET ta bini di cas, pasobra ta for di chikito un mucha 
mester wordo siña pa respeta tur hende, no ta importa si 
e ta grandi, chikito, sin distincion di color, of nacionalidad 
tur hende mester wordo respeta pasobra esey ta boluntad 
di Dios. Den tempo cu nos ta bibando, respet ta laga hopi 
di desea, specialmente ora nos mira e falta di respet cu 
hende tin pa Dios, Su palabra, y Su boluntad. 
Demostracion contra Dios su palabra, principio e stan- 
dard ta wordo haci publicamente, na grandi cu tur luho y 
detaye. 


Hende a perde tur berguensa y no ta respeta Dios, ni nan 
mes, hende no ta respeta autoridad, hende no ta respeta 
bida di otro, hende no tin respet pa matrimonio, hende no 
ta respeta ley, hende ta lanta contra Dios pero nan ta exigi 
respet di hende. Pa falta di respet tanto inmoralidad a 
lanta, pasobra locual hende tabata balora antes, awor nan 
mes a degenera, awor nan mes a tira e balor un banda, 
laga scuridad drenta y aumenta un bida di pica. 


Nos tin nada mas mahos, cu ta expresa disgusto di mira 
con creacion di Dios, ta manifesta contra nan creador, no 
ta respeta Dios, tampoco reconoce Dios como Rey y Señor 
(Romanonan 1: 28-32). 


Ta bira tempo pa hende compronde cu hopi cos cu ta bay 
robes ta pa falta di respet pa Dios. Ora un mucha nos ta 
respeta su mayornan, cos ta bay malo cu ne, pasobra ken 
cu falta respet na nan mayornan, ta falta respet pa Dios, 
pasobra e palabra di Dios ta bisa pa honra bo mama y bo 
tata. Tur esnan cu ta instrui muchanan pa bay contra nan 
mayornan, ta piedra di trompica pa hubentud, y nan ta 
causa hopi dolor den comunidad. 


Respet na cas, scol, den bus, riba caya, den tur cas di Dios, 
y specialmente respet un pa otro. Muchanan mester wordo 
educa den puresa, disciplina, orden y respet, pasobra nan 
lo ta e dirigentenan di mañan cu Dios kier. 


Un yiu sabi ta acepta disciplina di su tata, ma un hacido 
di bofon no ta haci caso di reprendemento (Proverbionan 
13:1). 


No laga ningun hende gaña boso, mal compania ta daña 
bon custumber (1 Corintionan 15:33). 


Papiamento di palabra malo no ta parti di educacion, 
como hoben bo no por representa bo mes como papiado 
di palabra malo, cu un boca sushi, cu ta rebaha bo mes. 


Aki nan ta, tambe nos por mira cu respet ta algo di gran 
balor. Un hende por ta rico, of bon studia, pero si e no tin 
respet, su rikesa y su estudio no ta bal nada. 
Falta di respet ta pone un hoben perde amistad di hende 
drechi cu ta admir’e, y asocia su mes cu hendenan cu kier 
hib’e den caminda di scuridad, y asina lo e no alcansa su 
proposito den bida. 


Nos tur ta na altura cu den e ultimo tempo bofonadornan 
lo presenta, asina cu hobennan lo bay mas di un hende 
cu ta gaña nan cu un hende cu kier educa nan. Esey nos 
tur a mire sosode, y te ainda tin hende cu ta sigui sostene 
inmoralidad. 


Ora hende no tin respet ta sosode cu mes un boca cu nan 
ta bisa nan ta alaba Señor, nan ta maldiciona hende tambe, 
Un fuente di awa salu no por produci awa dushi. 


Orguyo y arogancia ta pone cu facilmente hende ta falta 
respet pa otro, y mas ainda ora nan cuminsa menosprecia 
otro, tur esey ta demostra con leu nan ta for di Dios. 


Respet ta bini for di Dios. 


E balor di respet pa otro 

“Laga e speransa ku boso tin hasi boso 
contento; 
Persevera den tempo di tribulashon; 
Resa constantemente.” 
Romanonan12:12 


Ta anuncia cu a bay sosega, 
nos tata,welo, ruman, omo, primo,amigo,ruman 
di iglesia 


Raul Anselmo 
de Palm 
*13 januari 1958 - †6 december 2023 


Na nomber di su: 
Mayornan: 
†Anselmo y Ramona de Palm-Flanders 


Yiunan: 
Javier de Palm y Marny van der Lee 
Gerard Franken 


Nieto y Nieta: 
Seth y Aydan 
Avalanna Franken 


Manera Yiunan: 
Sciyenne Naranjo y Sedrick Naranjo 


Nan mama: 
Marceliana (Jenny) Naranjo 


Manera Nietonan: 
Mallox Maduro 
Josciyenne Maduro 
Athenee Maduro 
Johmar Maduro 


Rumannan: 
Gloria y Emiliano Kock y famia 
Patrick y Jasinta de Palm-Maduro y famia 
†Ernie de Palm y yiu na USA 
†Jaqueline Bardouille-de Palm 
Adri y Nancy de Palm-Croes y famia 
Jeanette de Palm 
Alex y Dianne de Palm-Flemming y famia 
Frenk de Palm y famia 
Peter y Esther de Palm-Oudshoorn y famia na 
Hulanda 
Leila de Palm y Marlon van der Linden y famia 


Sobrino y sobrinanan y nan famia na Aruba, 
Hulanda y Merca 


Tantanan: 
Corrie Neuman y famia 
Silvie Flanders y famia 


Primo y primanan na Aruba, Boneiro, Corsow y 
Hulanda 


Su bon amigonan: 
Erwin y Yosmar Maduro-Sneek y famia 
Su bon amigo na Washington DC, Sargento 
Pascual Ras. 
Rumannan di Iglesia Aliansa Nobo y tur su bon 
amigonan den Cristo 


Ta invita pa acto di entiero cu lo tuma lugar 
diamars 12 di december di 2or atardi lo tin 
oportunidad pa condoleer na Aurora Funeral 
Home, pa 4or atardi lo sali pa Santana Sabana 
Basora. 


Nos disculpa si den nos tristesa nos por a lubida 
un of otro persona. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”. - Salmo 33 


Ta partcipa cu a fayece cristianamente: 


Sra. Rosa Geerman 
*29-09-1939 - †02-12-2023 


Na nomber di su: 
Rumannan: 
Aura Geerman y †Cipriano “Ro” Angela 
†Humberto “Beto” Geerman 


Sobrino(a)nan: 
Loreto “Roque” Angela y †Iris del Rosario y famia 
†Zoraida Rampart-Angela y Calixte Rampart y 
famia 
Xiomara Ras-Angela y Gabriel “Gaby” Ras y 
famia 


Tata y mama: 
†Roman Geerman y †Luisa Geerman-Wever 


Tur su primo y primanan na Venezuela 


Cuidadornan y compañeronan di Nos Paraiso y 
SABA San Nicolas. 


Demas conocirnan y famianan: 
Geerman, Angela, Rampart, Ras, del Rosario, 
Wever, Paalman, Kock, de Cuba. 


Acto di entiero a tuma lugar diaranson 6 di 
December 2023 den seno familiar y Rosa a 
wordo hiba na su ultimo lugar di sosiego na 
Santana Catolico na Savaneta. 

Lagrima y flornan por seca, su recuerdonan y tur 
loke e la haci y significa pa nos, cu lo keda graba 
pa semper den nos mente y curazon. 
“Cerca Dios mi alma ta na paz, ta di Dj’e mi 
salbacion ta bin”. - Salmo 62:1 


Cu honda pena pero conforme cu boluntad di 
Dios nos ta anuncia fayecimento di: 


Mateo Geerman 
mihor conoci como: “Theo” 
*21 September 1949 - †07 December 2023 


Na number di su: 
Mayornan: 
†Sylvestre Geerman 
†Maria Auxiliadora Geerman Hernandez 


Rumannan: 
Jacobo (Coby) & Myrna Geerman 
†Angelina Tromp Geerman 
Margarita (Rita) Geerman 
Ana Geerman & Thomas Farro 
†Dora Imelda Tromp Geerman & Hubert Tromp 
Edwina (Tina) Libier Geerman 
Julie & Henry de Cuba 
†Vito Geerman 
Roberto & Migdalia Geerman 
†Victor (Vicky) Geerman 
Minerva Geerman & Eric Webb 


Subrino y subrinanan: 
Ruben, Susanne, Angèle, Patrick, Walter, Ryan, 
Lisa, Angella, Iraida, Palmira, Kevin, Aymon, 
Urbin, Jaysmuel, Ashwin, Isaiah, Jerhnon, Robert, 
Kimberly, Jessica 


Primo y primanan 


Y demas famia: Geerman, Hernandez, Peña, Farro, 
Tromp, Libier, de Cuba, Maduro, van Taarling, 
Croes, Balentien, Schouten, Vis, Zuluaga, Webb, 
Calderón, Ras, Ruiz, de Kort, Lampe, Greaux, 
Rollock, Henriquez, Yarzagaray, Thijsen, Kock, 
Kelly, de Mey, Jacobs, Hernandez Moreno, Vlaun, 
Wever, Cybulkiewicz, Berfelo, Heldens, Andreus 


Kier a invita tur amigo, bisiña y conocir pa asisti na 
e acto di despedida cual lo tuma lugar Diamars 
12 di December 2023 cuminsando for di 9or di 
mainta y un respons pa 10:30 sigi pa e cremcion 
den seno familiar. 


Nos ta lamenta cu no lo por ricibi bishita di 
condolencia na cas. 


Gradicimento y invitacion 


Pa medio di esaki nos kier a gradici tur esnan cu 
na un manera of otro a duna sosten, consuelo y forsa durante 
fayecimento y entiero di nos ser stima: 



Sra. Tomasa Quandus-Tromp 
Mihor conoci como 
“Dudu”, “Tomasita”, “Mama Tomasa” of “Tanta Masa” 


Un danki special tambe na Parokia di misa Santa Anna y 
koor di misa Santa Anna pa cu su bunita misa por a tuma lugar na 
Noord, Grupo di Eucuaristia cu tawata bin dune su misa tur luna y 
cu e por a ricibi na cas, dokter Texiera cu a brinda nos sosten na 
momento cu a constata morto, Wit Gele Kruis, dokter Sneek y 
personal, paramediconan y 911 cu semper a brinda nos ayudo y 
su ajudante Glenda, Joanne y Janine. Tambe na Aurora Funeral Home 
pa cu su bon servicio y atencion. 
Boso muestra di atencion tabata un gran consuelo pa nos. 


Alaves nos ta invita tur famia, amigo y conocirnan pa asisti na e 
santo sacrificio di misa cual lo ta na misa Santa Anna na Noord 
ariba diasabra 09 december 2023 pa 6.30or di atardi, diamarsa 12 
december 2023 pa 5.30or di atardi na Kapel di Alto Vista y diabierne 
15 december 2023 pa 6.30or di atardi na misa Santa Anna. 


Diabierne 15 december 2023 despues di misa lo tin un 
Santo Rosario na cas di sra. Tomasa Quandus-Tromp, 
Tanki Flip 1-F, pa descanso di su alma. 


Boso presencia lo ta altamente aprecia. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso tristesa na nos curason, pero 
conforme cu boluntad di Dios, nos ta anuncia 
fayecimento inespera di: 


Shahier Kransen 
mihor conoci como “Chino” 
*26-10-1985 - †04-12-2023 


Na nomber di su: 
Mayornan: Sra: Maria Kransen 
Sr. Clifton Ahlip y famia 


Ruman: Jeann Marjan Kransen 
Sobrina: Jady Anne Kransen 


Tantanan y Omonan: 
Roberto Kransen y Maxima y famia 
†Anna Vrolijk-Kransen, †Nel Vrolijk y famia 
†Joaquin y Romana Kransen y famia 
Sira y Ronny D’ abrue y famia na Merca 
Mario y Angela Kransen y famia 
Alesio y Silvia Kransen y famia 
Sita y Roochi Werleman y famia 
Marcia Kransen y yiu 
Magriet Kransen 


Padrino y Madrina:†Oscar Vrolijk y Magriet Kransen 


Primonan y primanan: Aruba – Hulanda – Merca 
Amigonan y Amiganan 


Amigo di cas: Hubert Santiago 


Staf y personal y coleganan di Romar Trading 


Demas famianan: 
Kransen-Ahlip-Koolman-Vrolijk-Geerman-d’Abrue- 
Croes-Werleman-Yarzagaray-Dirksz-Orman-Kelly- 
Dijkhoff-Anez-Nava-Quandt-Ras-Tromp-Croes- 
Almari-Santiago-Adams 


Acto di entiero ta tuma lugar na Aurora Funeral 
Home, dialuna 11 di december 2023 di 2’or pa 
4’or di atardi y depues lo sali pa Santa Central na 
Sabana Basora. 


Depensanos si den nos tristesa nos por a lubida 
algun famia y of conocir. 
Despues di entiero nos no ta ricibi bishita nas cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta anuncia 
fayecimento di: 


Alba Luz Ortiz Añez 
Mihor conoci como Alba/Albita 
*30-11-1952 - †02-12-2023 


Na nomber di su: 
Yiu na Colombia: 
Jhon Ortiz Añez 


Nietanan na Colombia: 
Alba Lucia Ortiz, 
Daniela Andrea Ortiz 
Jhojaima Ortiz 


Rumannan na Colombia: 
Feligno Ortiz y Famia 
Luz Dari Ortiz y Famia 
Yolanda Ortiz y Famia 
Carlos Ortiz y Famia 
Jaime Ortiz y Famia 
Maria Elena Ortiz y Famia 
Luis Baraona y Famia 


Su primonan na Aruba 
†Eudiosia Richardson-Sardá y famia 
Lourdes Sardá y famia 
†Isaura Krozendijk-Sardá y famia 


Su comer Keyla Maduro, su amigonan Viviana, 
Dacier y Marino 


Su ihanan, amigonan, compernan, su bisiñanan, su 
ex coleganan di Windcreek Hotel (ex Renaissance 
Hotel), y demas famianan Ortiz, Añez, Cobo, 
Sardá, Richardson, Krozendijk, Fernandes-Perna, 
Rivadeneira, Zambrano, Pimienta 


Despensa nos si den nos tristesa nos por a lubida di 
menciona algun conocir of famia. 


Acto di despedida lo tuma lugar diamars 12 di 
december 2023 di 7 or pa 9 or di anochi na Aurora 
Funeral Home. Cremashon lo tuma lugar den seno 
familiar. 


Nos ta lamenta cu despues di despedida nos no 
por ricibi bishita di condolencia na cas. 

When tomorrow starts without me, don’t think 
we’re far apart. For every time you think of me, I’m 
right here in your heart. 


It is with our deepest sorrow that we announce 
the passing of our beloved husband, father, 
grandfather, brother, and uncle. 


Romeo Cordell 
Peterson 
“Romy” 
“Pete”, Former Director M.L. King School 


Sunrise January 1, 1943 – Sunset November 30, 2023 


Left to mourn are: 
His loving wife: 
Marlene Peterson 


His children: 
Ryan & Juliet 
Roger & Nina 


His grandchildren: 
Roan & Romeo 


His siblings: 
Mary Peterson†, Monica Peterson†, Leonard Peterson, 
Roland Peterson†, 
Rona Peterson & Molly Peterson. 


His in-laws: 
Lesley & Mayra (CUR), Terrance† & Vivian (CUR), 
Janice† & Hans (NL), 
Margie & Eugene (NL), Cheryl & Hermo (NL), Jo Anne† 
& Jo† (NL). 


His nieces, nephews, cousins & families: Peterson, 
Lejuez, Polak, Bislip, Fernandes Pedra, Every, Harper, 
Wever, Carvalhal, Leone & his colleagues from the M. 
L. King School. 


We apologize if during our moment of grief, we may 
have forgotten to mention any family members. 


Our heartfelt thanks go to Dr. H. Lanting, Zorgmanager 
Miriam Kock and all the caregivers at Huize Maris 
Stella, Section Aloe. 


In memory of Romeo there will be a donation box at 
the funeral for donations to Huize Maris Stella, Section 
Aloe. 


The funeral will take place on Friday, December 15th, 
2023, from 1:00 p.m. until 4:00 p.m. at Aurora Funeral 
Home. Followed by the interment at the Cemetery at 
Sabana Basora. 


We apologize for we will not be receiving 
condolences at home after the funeral. 


Het mooiste van het leven zijn die sporen van 
liefde die wij achterlaten als wij heengaan. 


Met veel verdriet en pijn in ons hart, kondigen wij 
het overlijden aan van onze dierbare: 


Nadine Cecilia Salas 
Geboren op 26 februari 1968 te Aruba, 
Overleden op 3 december 2023 te Aruba. 


Moeder: 
†Gerda M. de Groot 


Vader: †Sidney L. (Sonny) Salas 


Broers en zussen: 
†Esther (Popi) Salas, 
†Sidney Salas, 
†Maritza Salas, 
†Richard Salas, 


Haar beste vriendin en gekozen zus: 
Monique J.L. Yarzagaray (Aruba) 


Naaste vrienden en vriendinnen, haar gekozen 
familie: 
Igor Monzon en Yvonne Hesse (Nederland); 
Frederick en Monica Nuboer (Aruba); 
Renwick Heronimo (Aruba); 
Annette Ybeles Smit (Aruba); 
Ineke Jobse (Aruba); 
Marion Pijper-Overweel (Aruba); 
Mercedes Pietersz (Aruba); 
Alyssa Reiziger (Nederland); 
Leroy Reiziger (Nederland); 


Ooms en tantes: 
Francis Bouwman en kinderen (Curaçao); 
Ludmilla Bouwman en kinderen (Curaçao); 


Neven, nichten en familie in het buitenland: 
Sumiree van Dinter (Nederland); 
Souyene Salas (Nederland); 
Sinuhe Oomen (Curaçao). 


Overige familie, vrienden, kennissen, bekenden 
en collega’s. Onze excuses indien wij in ons 
verdriet iemand zijn vergeten. 


De afscheidsdienst zal gehouden worden op 
zaterdag, 9 december 2023, van 14:00 tot 16:00 
uur, te Pray Funeraria, aan de Van Speykstraat 1 
te San Nicolas. 


Gelieve geen bloemen of kransen. Er zal een 
inzamelingsbus zijn. De inhoud wordt gedoneerd 
aan een kunstzinnig, artistiek doel dat Nadine 
nauw aan het hart lag. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad. Unicamente Bo Luz briyando 


A bai sosega den brasa di Señor: 
Myrna Maria Mansur 
*22-05-1937 - †05-12-2023 


Na nomber di su: 
Yiunan: Johnny Ponson 
Eve Ponson y Arthur Frans 
Alexia Semeleer 
Juan Carlos Gabler 


Ruman: 
Glenda y Maiky Maduro-Mansur 


Nieto(a)nan: 
Joal Ponson y Janina Geerman y yiunan 
Nanine Ponson y Joseph Loaiza 
Alan Gabler y Vanesa Croes y yiunan 
Laura Gabler y Gilmar Arends 
William Ponson 


Sobrino(a)nan: 
Junior Maduro 
Farrel Maduro 
Elaine y Mike Rawn-Maduro 
Fernando Mansur 
Derrick Huntington 
Charlaine y Ryan Alexander-Huntington 


Primo(a)nan, demas famia Mansur, Ponson, Maduro, 
Gabler, Frans, Huntington, Alexander, Rawn Muyale y 
Semeleer 


Ayudantenan y amigonan di cas di cuido Cas Cristelle 
en especial: Stella, Lidia, Ronny y Lilia 


Ta invita pa e anochi di condolencia cual lo tuma lugar 
na Aurora Funeral Home Diabierna 8 di December 2023 
di 7or pa 9or di anochi. 


Ta invita tur bisinja, amistad y conocirnan pa asisti 
na e acto di entiero cual ta tuma lugar Diasabra 9 di 
december 2023 di 2 pm pa 4or pm na Misa Fatima di 
Dakota y despues lo sali bai pa Santana Catolico na 
Playa. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso tristesa nos ta anuncia fayecimento di nos 
ser stima: 


Carlota M.E. Ridderstap-Odor 
mihor conoci como “Mama Tica” 
*04-11-1930 - †07-12-2023 


Acto di despedida lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Marie Cathrine Bolaño 
Pelaez - Theophile 
Cariñosamente yama “Cathy” 
*13-11-1956 - †07-12-2023 


Acto di entiero lo wordo anuncia despues 

The Lord is my shepherd, I lack nothing. He makes 
me lie down in green pastures, he leads me beside 
quiet waters, He refreshes my soul. He guides me 
along the right path for his name’s sake. - Psalm 23 


With deep sorrow, the wife Nora Pitman-Defoe 
announces the passing of her husband. 
Gilles Pitman 
*04-08-1921 - †02-12-2023 


The cremation service will be held at the Aurora 
Funeral Home on Friday, December 8, 2023, 
from 9:00 to 11:00 am 


Laga tur locual cu ta spera mi ta Bunita 
Laga tur locual cu mi encontra 
na caminda ta Bunita 
Laga tur locual cu ta rondonami ta Bunita 
Y laga esakinan termina den tur Bunitesa 
Autor: Cado Wever 


Cu inmenso dolor na nos curason nos ta participa 
fayecimento di: 


Sra. Emelinda M. Tromp 
Cariñosamente yama “Linda of wela Linda” 
*31-05-1960 - †03-12-2023 


Na number di su 
Mayornan: 
†Feliz Tromp 
†Carmen Tromp Carrasquero 


Yiunan: 
Jonathan Farro y Nathalie Donata 
Giovannie Farro y Marisol Farro-Fuentes 


Nieto/a nan: 
Isabella Farro 
Delilah Farro 
Brandon Farro 
Sivan Farro 


Rumannan: Maria Tromp y famia 
Cornelio & Elba Tromp y famia 
†Sibilina T. Tromp y famia 
Andrea Tromp y famia 
†Merita Tromp y famia 
Jeannette Tromp 
Estrellita & Trevor Rolle y famia 
Evelinda & Rudi Tromp y famia 
† Anushka Tromp y famia 


Omo stima: Candido Carrasquero y famia 
Ayudante na cas: Auristela 


Demas primo/a nan, tanta nan, iha nan, bisiña nan, 
comer/comper nan, amistad nan & ex collega nan di 
Divi Divi. 


Amiganan di cas: Filomena Tromp 
Tina Maduro 
Helena Solognier 
Magdalena Wever 


Demas famia: Tromp, Farro, Fuentes, Donata, Car- 
rasquero, Wild, Obispa, Silverio de Jesus, Croes, Vrolijk, 
Quandt, Rolle, Dirksz, Werleman, Quandus, de Cuba, 
Martha, Todd, Roza, Kelly, Jacinto, Giel, Gomez, Fran- 
ken, Danjo, Peasch. 


Ta invita pa acto di entierro cu lo tuma lugar diasabra 9 
di december 2023 na Misa Santa Anna na Noord pa 2 
or di atardi, response ta cuminsa 4 or. 
Despues lo sali pa Santana Catolico na Noord. 


Nos ta pidi disculpa si den nos tristeza nos por a lubida 
un of otro famia. 


“Romanonan capitulo 14 versículo 8: pasobra si 
nos biba, ta pa Señor nos ta biba, òf si nos muri, 
ta pa Señor nos ta muri; pesei, sea ku nos biba òf 
ku nos muri, ta di Señor nos ta”. 


Cu inmenso tristeza, nos ta anuncia fallecimento 
di nos mama/wela: 
Flora Maria 
Hoevertsz-Webb 


Na nomber di su 
Mayornan: †Jacintho Hoevertsz 
†Florentina Kelly-Hoevertsz 


Casa: Alberto Webb 


Yuinan: Desiderio Gilberto Webb 
Sherwin Alexander Webb y Francis Lantigua- 
Espinal 


Nietonan: Richard Alexander Webb y Athenae 
Beverly Leticia Hill 
Gilbert Alexander Webb 


Nieta di criansa: Evelin Maduro y famia. 


Cuña: Rosa Webb 


(Acto)Primo y primanan: 
Odette Ideltrice Ramos y demas famia. 
Eddy Petrochi y demás famia. 


Su bon bisiña y amiga mane ruman: 
Mercedes de Andrade y famia 
Maria de Moura y famia 


Demas famianan: 
Webb, Lantigua-Espinal, Hoevertsz, Petrochi, 
Maduro, Kelly, Jacopuchi, Falconi, Donata, Peña, 
Dubero, Vrolijk, Croes, Kransen, Andrade, De 
Moura, demás (acto) primo y primanan, ihanan, 
comer y compernan, bisiñanan y demas sernan 
queri 


Nos ta invita Boso pa participa na e acto 
di entierro cu lo tuma lugar diasabra 9 di 
december 2023 di 9 or pa 11 or di mainta na 
Aurora Funeral Home y despues lo Sali bai pa 
santana Central na Sabana Basora 


Nos ta pidi nos disculpa si den nos tristeza nos 
por a lubida algun ser queri. 


Despues di acto di entierro no ta tuma bishita/ 
condolencia na cas. 


The LORD is my shepherd; 
I shall not want. 
He maketh me to lie down in green pastures: 
he leadeth me beside the still waters. 
He restoreth my soul: 
he leadeth me in the paths of righteousness 
for his name’s sake. 
Psalm 23;1-3 


With deep sorrow we announce the passing of our beloved 
mother, grandmother, sister, aunt and friend: 


Vivian 
Elizabeth 
Baptiste 
Better known as Jule 
Sunrise: March 16th, 1952 
Sunset: December 1st, 2023 


Left to mourn are her: 
Daughters: Odeth Baptiste 
Maelah McGregor 


Grandson: Tevon V. Richards 


Siblings: Patricia Morgan 
Yvonne Baptiste 
Anthony Lispier 
Oliver Lispier 


Aunts and Uncles: Too numerous to mention 


Cousin: Janice Charles 


Nieces: Camille Baptiste 
Cheryl-Ann Baptiste 
Zoleen Baptiste 
Zorieann Baptiste 
Samantha Lispier 
Constance Lispier 


Nephews: Harold Baptiste 
Reion Baptiste 
Zolan Baptiste 
Franky Richards 
Renaldo Richards 
Michael Carty 
Leo Morgan 


Families in Aruba: Richards, Carty, Thompson, Steward 
and Lispier. 


Families in SVG: Williams, Charles, Stanley, Selby, 
Robinson, Muckett and Wynne. 


Good friends: Maygine Kelly (USA) 
Anita Hamlett (SVG) 
Shirley Mingo 


Godchildren:Tedmore Kelly 
Jason Kelly 


Adoptive Daughter: Winifred Robinson 


Caretaker: Cheryl Lorde-de Graf and family 
Jennifer Barker and family 
Jennifer Bernier 
Joan and Tanisha Tromp 
Joyce Romero 


Members of the S.N. Seventh-Day Adventist Church 
Staff di Centro di Cuido SABA 


The funeral will take place at San Nicolas Seventh-Day 
Adventist Church Aruba, Sunday December 10th, 2023 
from 10:00 am – 12:00 pm. Viewing of the body will be from 
10:00 am to 10:30 am. Service will start at 10:30 am. Where 
after our Beloved Vivian will be laid to rest in the Sabana 
Basora Cemetery. 


We apologize if in our grief, we may have omitted any 
relatives or close friends. 
We regret that after the funeral we will not be receiving any 
condolences at home. 


Staff and Management of Ad Patres funeral home and 
crematorium extend their most sincere condolences to the 
bereaved family. 


Laga tur locual cu ta spera mi ta bunita. 
Laga tur locual cu mi ta encontra na 
caminda ta bunita 
Laga tur locual cu ta rondonami ta bunita. 
Laga tur locual cu mi ta laga atras keda bunita 
y laga esakinan termina den tur bunitesa 


Cu profundo dolor na nos curason, pero conforme cu Dios su 
boluntad nos ta anuncia fayecimento di nos Casa, Tata, Welo, Ruman 
y Omo stima: 


Rudolf Edgar 
Tromp 
Mihor conoci como: 
“Rudy” 
*19-09-1948 - †07-12-2023 


Acto di entiero lo wordo anuncia despues. 
Nos ta lamenta cu nos no por ricibi bishita di condolencia na cas. 


Staff y Personal di Ad Patres Funeral Home & Crematorium ta 
extende nos mas profundo condolencia na famia di e fayecido. 


